
'Kurdên Rojava bûn qurbana 
nakokiyên partiyên xwe' 


250 Kurdên Rojavayê 
Kurdistanê ku ji bo 
mafê penaberiyê ji 
31’ê Gulana 2010’an 
ve li pêşiya avahiya 
Komîsyona Yekîtiya 
Ewrûpa (YE) li pay- 
texta Qibrisê Nikosiya 
ketibûn grevê, rastî 
êrîşa 900 leşkerên wî 
welatî hatin û 27'ê 
wan hatin dersînor 
kirin û yên din jî hatin 
girtin. Piştî bûyerê, 
du partiyên Rojavayê 
Kurdistanê hevûdu bi 
bikranîna penaberan 
tewanbar dikin û tê 
îdiakirin ku yekê ji 
wan partiyan ji Qib- 
risê xwestiye ku mafê 
penaberiyê nedin pe- 
naxwazên Kurd. >2 


BDP+HAK PAR+KADEP= Ji sedî 25'ê Kurdan 

Kanî ji sedî 75'ê din? 


Li Bakurê Kurdistan û Tirki- 
yeyê vê gavê 3 partiyên Kurdan 
di qada siyasî-lêgal de xebatên 
xwe dimeşînin: BDP, HAK-PARû 
KADEP. Partiya herî bi bandor û 
xwedî 20 parlamenteran di Par- 
lamena Tirkiyê de, Partiya Aştî û 
Demokrasiyê - BDP ye. Tevî ku 
BDP li Bakurê Kurdistanê xwedî 
100 şaredarî ye, lê dîsa jî hersê 
partiyên Kurdan di hilbijartinên 
borî de tenê karîbûn derdora ji 
sedî 25'ê dengên Kurdan wergi- 
rin, ji sedî 75'ê dengên Kurdan jî 
piranî ji partiyên Îslamîst yên 


weke AKP û Seadetê re çûn. Bi 
taybetî li metropolên rojavayê 
Tirkiyê ku di van dehsalen borî 
de beşeke mezin ya Kurdan bi 
cih bûne, Kurd dengê xwe nadin 
partiyên Kurdan. 

Bi zêdebûna îhtimala hilbijar- 
tinên pêşwext li Tirkiyê, Rûdawê 
li sedemên vê dûrbûna Kurdên 
Bakur ji partiyên wan pirsî û 
sosyologê navdar Îsmaîl Beşikçî 
û hersê partiyên Kurdan bersiv 
dan û sedemên cuda ji bo meyla 
Kurdan berbi partiyên desthi- 
latê destnîşan kirin. ^2 / 14 


Mr. Prêsident p< 

Di gera xwe ya 
bo çend welatên 
Ewrûpa de, 

Mesûd Barzanî ji 
aliyê Serokê 
Fransayê Nicolas 
Sarkozy di pîleya 
Serokdewletekî 
de hat pêşwazî- 
kirin. >3 


Gunay Aslan 

"Çare nîne, PKK û Ocalan 
wê xwe bidin qebûlkirin 


Di rûpela ll'an de 

Ji bo bidestxistina mafê penaberiyê, 250 penaxwazên Kurd li pêş avahiya Komisyona YE ketibûn grevê 


Nicolas Sarkozy li ber deriyê Qesra 
Êlysêe pêşwaziya Mesûd Barzanî kir 

Girtiyên girtîgeha 
bajarê Urmiyê li 
eywanan radizin 

Ç alakvanekî siyasî yê Rojhilatê 
Kurdistanê behsa zîndana ba- 
jarê Urmiyê kir û got ku di wê gir- 
tîgehê de cihê 1500 girtiyan heye, 
lê niha 3000 girtî tê de hatine bi- 
cihkirin. Çalakvanê siyasî her- 
wiha got ku bêtiriya wan girtiyan 
û bi taybetî yên siyasî Kurd in û 
berpirsên dewletê giringiyê 
nadin rewşa wan. Nûnerê Urmiyê 
li Parlamena îranê jî ew rewş piş- 
trast kir û got beşeke zîndaniyan 
ji ber tunebûna cîh li eywanên 
girtîgehê radizin. 

Derbarê cezayên wan girtiyan, 
mamosteyekî zanîngehê yê Kurd 
diyar kir ku bêtirî 200 girtiyên 
zîndana Urmiyê cezayê darveki- 
rinê wergirtine. Wî mamosteyî 
herwiha got ku piştî avabûna 
Dezgeha Dad a îranê bi seroka- 
tiya Sadiq Larîcanî, rewşa girti- 
yan xerabtir bûye. ^4 


Sinetkirina Jinan 

Desthilatê qedexe 
kir, lê li gor xelkê 
asayî ye ►îo 

întegrasiyon - 
Asîmîlasyon 

Zimanên sivşê 
sêyem di rewşek 
trajîk de ye ►6 

Kirasê Mirinê 

Hewîtî bela û 
kirasê mirina jina 
Kurd e ►9 


Hûn li cihê 
bûyerê ne 

Çima Kurd dengên xwe 
nadin partiyên xwe? 

Tevî ku çend partiyan Kurdan bi fermî li Tirkiyeyê karê xwe 
dimeşînin, lê tenê ji sedî 25’ê Kurdan dengê xwe didin wan 


Firat Kelehkî Hewlêr 

L i Bakurê Kurdistan û 
Tirkiyê tenê ji sedî 25'ê 
Kurdan dengê xwe didin 
partiyên Kurdan ên wek 
BDP, HAK-PAR û KADEP'ê. 
Dengên din jî bi piranî ji 
partiyên Îslamî yên wek 
AKP, Seadet û yên din re 
diçin. Partiyên Kurdan bi 
awayên cuda sedemên vê 
yekê dinirxînin. Li gor KA- 
DEP'ê, pirsgirêka serekî 
aborî ye. HAK-PAR'ê dibeje 
ger Kurd yekîtiyek bi hêz 
dirust bikin wê bikaribin 
piraniya dengên Kurdan 
werbigrin. BDP jî dibêje 
heta niha nikarîne ji çarço- 
veya îdeolojîk derkevin û bi 
awayekî berfireh berê xwe 
bidin meselê. Sosyolog îs- 
maîl Beşîkçî jî dengnedana 
Kurdan ji bo partiyên wan 
bi polîtîkaya dewletê ya 
asîmîlasyonê ku zêdeyî 80 
sal e dimeşîne, ve girêdide. 



'Mirovdi- 
kare bi pê- 
vajoya 
asîmîlas- 
yonê ve girê 
bide' 


Sosyolog Îsmaîl Beşîkçî ji 
bo Rûdawê axivî û bi bawe- 
riya wî divê li gor herêman 
mirov rewşê binirxîne: "Li 
herêmên Kurdan mirov bi 
asanî dikare bêje partiyên 
Kurdan deng distînin. Wek 
mînak di hilbijartina Adarê 
ya 2009'an de Kurdan nê- 
zîkî sed şaredariyan bidest 
xist. Kurdên ku çûne baja- 
rên rojavayê Tirkiyê jî, bi 
awayekî kêm dengên xwe 
didin partiyên Kurdan. 
Vêna jî mirov dikare bi pê- 
vajoya asîmîlasyonê ve girê 
bide." Li gor Beşîkçî, Kurd 
zêdetir dengên xwe didin 
partiyên desthilatdar û se- 
dema vêna jî wiha rave 
dike: “Li rojava partiyên 



desthilatdar, bi taybetî li 
wan taxên ku Kurd lê dijîn, 
erzaq, sotemenî, pere û tiş- 
tên wek wan belav dikin. Bi 
vî awayî wiha dikin deng ji 
partiyên wan re herin." 


'Sedema se- 
rekî nebûna 
yekîtiyek bi 
hêz e' 


Serokê HAK-PAR'ê Bay- 
ram Bozyel jî mijar ji bo 
Rûdawê nirxand û got: "Se- 
dema serekî nebûna yekîti- 
yek bi hêz a partiyên Kurd 
e. Duyem jî gelek Kurd 
wiha difikirin ku di demek 
nêzîk de partiyên Tirkan 
ên ser desthilatê pirsa 
Kurd û demokrasiyê çare- 
ser bikin û bi vî awayî wek 
mînak dengên xwe dan 
AKP'ê. Wate, gelek faktor 
hene û divê em zêdetir kar 


bikin dengên Kurdan ji bo 
partiyên wan vegerînin." 
Bozyel tekez kir ku di vî 
warî de kêmasiyên parti- 
yên Kurdan jî hene û wiha 
pêde çû: "Bê guman ev kê- 
masiya partî û siyasetme- 
darên Kurd e. Divê em bala 
Kurdan bikşînin ser parti- 
yên wan, em hêviyê bidin 
wan û wiha bikin êdî Kurd 
dengên xwe bidin partiyên 
xwe. Berî hemû tiştekî jî 
em bikaribin yekîtiyekê di- 
rust bikin, da gelê me ji me 
bawer bike û hêviyên wan 
xurt bibin." 


'Senteza 
Tirk-îslamê 
gelekî ban- 
dor kiriye' 


Cîgirê Serokê Koma 
BDP'ê Bengî Yildiz bi awa- 
yekî din mijarê dinirxîne û 
dide xuyakirin ku dema Ke- 
malîzmê nema bandor li ji- 
yana Kurdan kir, êdî 
sentezek nû ya Fethulah 
Gulen a bi navê Tirk-îslam 
anîn rojevê. Yildiz got ku çi 
Kemalîzmê û çi vê senteza 
nû Tirk-îslam gelek bandor 
li gelê Kurd kiriye û wiha 
domand: "Ew hesasiyeta 
Kurdan a di warê îslam û 
Musilmantiyê de dizanin, 
dema Kemalîzmê îflas kir 



êdî ev senteza nû xistin 
dewrê û dixwazin bi vêna 
Kurdan bixapînin û ban- 
dora xwe jî li ser wan kir." 

Di berdewamiya axav- 
tina xwe de Yildiz da zanîn 
ku rêveber û saziyên Kur- 
dan bi awayekî îdeolojîk 
berê xwe didin jiyanê û 
wiha axivî: "Jiyan ne tenê 
siyaset û îdeolojî ye. Mese- 
lên civakî, aborî, tendirustî 
û gelek pirsên din jî hene. 
Divê em bi awayekî berfi- 
reh berê xwe bidin meselê. 
Yanî Kurd ne tenê malba- 
tên şehîd û girtiyan û yên 
bi awayekî îdeolojîk berê 
xwe didin jiyanê ne, ji xeynî 
wan jî Kurd hene û divê em 
xwe bigihînin wan. Di vî 
warî de, bi rastî kêmasiyek 
me ya mezin heye. Divê em 
xwe bigihînin hemû derdo- 
ran. Kurdên dengên xwe 
didin AKP'ê bandora îdeo- 
lojiya îslamê li ser wan 
heye û qet jî dengên xwe 
nedane Kurdan. Ne tenê 
BDP, partiyên din wek 
KADEP û wan jî hene, den- 
gên xwe nadin wan jî." 


'Pirsgirêka 
serekî 
aborî û 
nebûna 
kadroyan 


e' 



Li gor KADEP'ê, pirsgi- 
rêk zêdetir aborî û nebûna 
kadroyan e ku xwe bighî- 
nin xelkê û rêxistinek baş 
bikin. Cîgirê Serokê KA- 
DEP'ê Nizamettin Maskan 
jî ji bo Rûdawê nerînên 
xwe wiha anîn zimên: "Em 
jî li formûla çareseriya wê 
pirsgirêkê digerin. Gelek 
kadroyên Kurdan hene, ger 
bên ba hev dibe ku bihêztir 
bibin. Mirov xwe çiqas big- 
hîne xelkê, wê xelk jî piştgi- 
riyê bidin. Tengasiya me ya 
kadroyan heye. Duwem jî 
mesela aborî. Hinek parti- 
yên Kurdan hene nikarin 
kirêya baregehên xwe 
bidin, di rewşek wiha de 
wê çawa dengên xelkê wer- 
bigrin û bikevin nav xelkê." 

Maskan rexneyan li 
BDP'ê digre û dibê hê baş ji 
hest, psîkolojî û kevneşopi- 
yên Kurdên Tirkiyê fam ne- 
kiriye, zêdetir îdeolojîk 
dixebite û îdeolojiya wê jî 
kevn e, loma xelk li dora wê 
kom nabin. Li ser pirsa 
BDP îdeolojîk e, lê çima 
deng nadin we? Maskan 
wiha bersiv da: "Me hê ni- 
kariye baş xwe bighînin 
xelkê, ev pirsgirêka me 
heye, ya din jî aborî ye. 
Lewra hê me xwe baş kom 
nekiriye, heta bikaribin rê- 
xistinên xwe berfireh 
bikin." ►14 


Kurdên Rojava bûn qurbana nakokiyên partiyan" 


Besam Mistefa 

N êzîka 250 Kurdên Sû- 
riyê ku bi qaçaxî berê 
xwe dabûn Ewrûpayê û gi- 
hiştin Qibrisê, roja 17'ê Gu- 
lanê bi jin, zarok, ciwan û 
mêran konên xwe li pêşiya 
avahiya Komîsyona Yekîtiya 
Ewrûpa (YE) li Nikosiya 
vedan û dest bi xwepêşanda- 
neke vekirî kirin û ji 31'ê Gu- 
lanê ve ketin mangirtinê 
(grevê). Armanca van Kur- 
dên ku li jêr roka germ a Qib- 
risê ji hiş diçûn û nexweş 
diketin, wergirtina mafê pe- 
naberiyê bû, lê Qibrisê roja 
ll'ê Hezîrana 2010'an, bi 
nêzîka 900 leşkeran girte ser 
mangirtiyan û 27wan dersî- 
norî Sûriyê kirin û ên din 
avêtin zindanan. 

Li ser vê babetê Partiya 
Yekîtî ya Kurdistanî dibêje, 
Serokê Rêxistina Ewrûpa 
ya Partiya Yekîtî ya Kurd li 
Sûriyê Sadeddîn Mela ku 
roja 25'ê Gulana 2010'an 
gihişt Nikosiya, ji berpirsên 
Qibrisê xwestiye van pena- 
beran qebûl neke, ji ber ji 
ku yasayê reviyane. Enda- 
mekî Komîteya Siyasî ya 
Partiya Yekîtî jî dide zanîn 
ku, Yekîtiya Kurdistanî -ku 
ji wan parçe bûye- bo ber- 
jewendiyên xwe yên hizbî, 


ev penaber bikar anîne. Ça- 
lakvanekî Rojavayê Kurdis- 
tanê jî dibêje, penaber bûn 
qurbanê nakokiyên parti- 
yên Kurdî. 

Serokê Partiya Yekîtî ya 
Kurdistanî Ebdulbasit 
Hemo, ku ji Almanya bo şo- 
pandina pirsa penaberan 
diçû Qibrisê, ragihand: "Vê 
dawiyê rewşa penaberan 
pir xerab bû û wan name û 
daxuyaniyên xwe ji bo YE û 
raya giştî ya cîhanê şandin, 
lê kes bi hawara wan ve 
nehat. ll'ê mehê 27 kes 
şandin Sûriyê, roja 
14.06.2010 biryar girtine 
26 kesên din bişînin Sû- 
riyê." Hemo pêdagirî li ser 
wê yekê kir, ku partiya wan 
ti soz nedabûn kesî û wiha 
domand: "Ti rê li ber pena- 
beran nema bûn, loma 
xwestin dengê xwe bigihî- 
nin YE. Rewşa wan bi giştî 
têk çûbû loma her yek hat 
zarokên xwe anîn û konên 
xwe vedan. Penaberan fişar 
xistin ser partiya me û me jî 
parêzer girt û civîn ligel 
berpirsên Qibrisê kir." 
Hemo tometên beramber 
partiya wî ku xwestiye qa- 
zancê ji pirsa penaberan 
bike, red dike û dibêje: 
"Kesên wiha dibêjin bêbext 
in û dijî gelê Kurd in." 


Endamê Komîteya Siyasî 
ya Partiya Yekîtî ya Kurd li 
Sûriyê Ebdulbaqî Yûsiv jî 
daxuyand, Ewrûpa êdî ne 
amade ye wek berê pêşwa- 
ziyê li vê jimara zêde ya pe- 
naberên Kurd û Asyayî û 
Efrîqî bike: " Rewşa gelê 
Kurd li Sûriyê pir nexweş e. 
Ger Ewrûpa sînorên xwe 
veke, dibe ku ji 3 milyonên 
Kurdên Sûriyê, du milyon 
barkin Ewrûpa." Yûsiv ku 
niha li Başûrê Kurdistanê 
dimîne, tometên dijî nû- 
nerê partiya xwe li Ewrûpa, 
Sadedîn Mela, ku Qibris 
dehf daye penaberan vege- 


rîne Sûriyê red kir: "Hatina 
Sadedîn Mela di vê demê de 
bo Qibrisê tenê tesaduf bû. 
Pêştir di bernama wî de bû 
ku here Qibrisê û rêxistina 
me li wir bibîne." 

Çalakvanê Rojavayê Kur- 
distanê Şêrwan Brahîm 
herdu alî jî rexne kir û wiha 
got: "Gelek daxuyanî, pey- 
wendî û axaftin hatin kirin 
lê pirsgirêk nehat çareser- 
kirin. Penaber bûn qurba- 
nên nakokiyên hizbên 
Kurdî." Şêrwan Brahîm ku 
di heman demê de Nûnerê 
Komela Cegerxwîn e, bal di- 
kişîne ser wêya ku tê gotin 


Yekîtiya Kurdistanî pere ji 
penaberan wergirtine û 
herwiha behsa serdana 
Nûnerê Ewrûpa yê Partiya 
Yekîtî ya Kurd li Sûriyê Sa- 
deddîn Mela kir û wiha 
got: "Dema hatina wî cihê 
gumanê ye. Herwiha divi- 
yabû wî serdana mangirti- 
yan bikira. Parêzerê 
penaberan diyar kir ku 
Mela ji berpirsên Qibrisê 
xwestiye mafê penaberiyê 
nedin van kesan. Yekîtiya 
Kurdistanî jî pere ji pena- 
beran wergirtine û soz 
dane wan mafê mabûnê ji 
wan re misoger bike. 

Wezareta Derve ya Fransa: 

Fransa ji Hewlêrê diçe Bexdayê 


Danîna ala Kurdistanê û protokola 
Fransa li gel Serokê Herêma 
Kurdistanê, wek danûstandin a 
li gel serokê dewletekê bû 


Hêmin Melazade 

P isporekî karûbarên 
Fransa, serdana Serokê 
Herêma Kurdistanê, Mesûd 
Barzanî, wek serdaneke 
cuda dibîne û dibêje: "Ser- 
dana Barzanî serdana kar 
bû, ne serdana dostanî û 
rûmetê bû. Herwiha Sero- 
kayetiya Komara Fransa jî 
ev yek tekez kir." Serokê 
Herêma Kurdistanê piştî 
serdana Tirkiyê û Almanya 
kir, roja 14'ê mehê bi vex- 
wendina fermî ya Serokê 
Fransa, Nicolas Sarkozy, gi- 
hişt paytextê Fransa, Parîs 
û li gel Serkomar, piştre li 
gel Wezîrê Derve yê Fransa, 
Bernard Kouchner, civiya û 
protokol îmze kir. 

Di derbarê serdana Bar- 
zanî, pisporê karûbarên 
Fransa, Hîwa Berzencî, 
diyar kir ku Fransa wek 
dewletekê danûstandin li 
gel Herêma Kurdistanê û 
serokê wê kir: "Fransa û 
serok Sarkozy wek serokê 
dewletekê pêşwazî li Se- 
rokê Herêma Kurdistanê, 
Mesûd Barzanî kir û danûs- 
tandin a dewletê li gel kir, 


ala Kurdistanê jî li pişt Se- 
rokê Kurdistanê danîbû." 

Bi baweriya Berzencî, 
helwesta Fransa wê ban- 
dorê li ser welatên din ên 
Ewrûpa jî bihêle ku pey- 
wendiyên xwe li gel He- 
rêma Kurdistanê bi hêz 
bikin: "Fransa dînamoya 
Ewrûpa ye. Welatên Ew- 
rûpa yên din dibînin ku 
welatekî mezin û muhafe- 
zekar wek Fransa bi vî 
rengî pêşwaziya Kurdan 
dike, bê guman hevkêşe di- 
guhere. Berpirsên Fransa 
di sala 2002'an de ji şanda 
Kurd re digotin herin li 
Bexda pirsgirêkên xwe ça- 
reser bikin. Lê Bernard 
Kushner di civînek çape- 
meniyê de li gel Barzanî û 
di malpera fermî ya Weza- 
reta Derve de nivîsandiye 
ku Fransa ji Hewlêrê diçe 
Bexdayê." 

Hîwa Berzencî behsa ali- 
yên aborî yên Fransa dike û 
dibêje: "Fransa xwediyê 
şîrketa firokevanî ya Airbus 
û buhatirîn tirêna lezgîn a 
cîhanê ye. Di heman demê 
de Fransa welatê herî 
mezin ê çandiniyê ye. Li 



Barzanî û Bernard Kouchner silavî hevdu dikin 


Fransa zêdeyî 450 bendav 
hene û nêzîkî 3 milyon me- 
gawatt ên elektrîkê dirust 
dike û difiroşe jî." 

Niha jî ku mala kiştûkalî 
ya Fransî li Herêma Kurdis- 
tanê hatiye damezrandin, 
giringiyek zêde dide He- 
rêma Kurdistanê. Berzencî 
dibêje: "Fransa giringiya 
Herêma Kurdistanê dizane, 
loma bi vî awayî peywendi- 
yan li gel girê dide. Herçi- 
qasî pirsek Kurdan a aloz û 
dadmend jî heye û hemû 
welat xwe nêzîkî wê nakin 
jî, lê Fransa dizane ku Kurd 
xwediyê welatekî dewle- 
mend in. Nemaze bi petrolê 
û pêdiviya Ewrûpa jî bi ki- 
rîna vê samanê heye." 

Ji bilî protokola navbera 


herdu wezaretên Karûba- 
rên Civakî ya Fransa û He- 
rêma Kurdistanê, Serokê 
Herêma Kurdistanê di vê 
serdanê de protokolek hev- 
kariyê li gel Wezîrê Derve 
yê Fransa, Bernard Kush- 
ner, îmze kir. Berzencî di- 
bêje: "Di vê protokolê de 
xalek pir giring hatiye nivî- 
sandin ku dibêje Fransa di- 
zane cudahiyek berçav di 
navbera Herêma Kurdis- 
tanê û navçeyên din ên 
îraqê de heye û piştgiriya 
cudahiya herêmê dike. Di 
heman demê de dibêje îraq 
dostê me ye. Lê li hundirê 
îraqê, taybetmendî û cuda- 
hiya netewî û erdnîgarî 
heye ku gelê Kurd xwediyê 
wê ye." 


Pêvajo xitimî ye 


Hikûmeta Tirkiyê ku behsa vebûna demokratîk dike, helwesta xwe dijwartir 
kir û Serdozgerê Amedê daxwaza 490 sal ceza bo endamên Grûpa Aştiyê dike 


Medya Denîz Amed 

L i ser daxwaza Abdulah 
Ocalan di 19'ê Cotmeha 
2009'an de ji Qendîl û Mex- 
mûrê 34 kes wek Grûpa Aş- 
tiyê derbasî nav sînorê 
Tirkiyê bûn. Hikûmeta ku 
behsa rêdana demokratîk 
dikir, bi hatina Grûpa Aştiyê 
re helwesta xwe dijwartir 
kir, endamên Grûpa Aştiyê 
ketin ber nîrên dadweriyê. 
Di 6'ê Nîsanê de serdozgerê 
Amedê bi daxwaza 490 sal 
ceza doz li endamên Grûpa 
Aştiyê vekir. Di 17'ê Hezîrana 
2010'an de 10 endamên 
Grûpa Aştiyê hatin darizan- 
din û piştre jî hatin girtin. 
Parlamenterê Amedê Akin 
Bîrdal jî got ku ev kiryar en- 
camên bûyerên 10 rojên da- 
wiyê ne. Parêzerê Grûpa 
Aştiyê û Serokê Baroya 


Amedê M. Emîn Aktar û 
Fethî Gumuş biryarên dad- 
weriyê bûyerên dawî nirxan- 
din. 

Parêzerê Grûpa Aştiyê, 
Fethî Gumuş: 

Kelepçe li aştiyê xistini 

"10 miwekîlên me di 19'î 
Cotmeha 2009'an de ji bo pişt- 
giriyê bidin rêdana demokra- 
tîk a ku hikûmetê dixwest 
bike, derbasî Tirkiyê bûn. Ev 
mirov ne mirovên ku sûc kiri- 
bin û hatibin teslîm bûbin. Ji 
bo aştiyê hatibûn û heta îro jî 
bi vê armancê xebata xwe di- 
domandin. Lê ji ber guhertina 
rewşa pêvajoyê, xebata wan a 
aştiyê rewa nehat dîtin. Wer 
xuyaye ku piştgiriya wan a ji bo 
aştiyê hinek aliyên berjewend- 
perest nerazî kiriye. Ji ber vê jî 
ew hewaleyî dadê kirin û dan 


girtin. 6 ji wan girtiyan ew in 
ên ku xanî û malên wan hati- 
bûn şewitandin û ji bo rizgar- 
kirina canê xwe, bi salan di 
perîşaniyê de jiyabûn. Ti girê- 
danek wan bi rêxistinekê re 
tune bû. Lê berevajî wê, ew ji 
aliyê dewletê ve hatibûn mex- 
dûrkirin, mixabin kelepçe li 
hêviyên van mirovan xistin. Ev 
jî vê nîşanî me û gelê herêmê 
dike: Tiştê tê xwestin ne aştî û 
bratî ye, tiştê tê xwestin şer û 
pevçûn e." 


Parêzerê 
Grûpa 
Aştiyê 
M. Emîn 
Aktar: 


"Teşwîqî 
çekdikin" 

"Pir eşkere tê dîtin ku li 



Tirkiyê dadwerî alîgir e. Ev 
biryar jî wêneyê vî tiştî ye. 

Ev biryar biryarek siyasî 
ye. Bi vê biryarê peyama ku 
"pirsa Kurd bi rêyên demo- 
kratîk neyê çareserkirin" 
hatiye dan. Ji aliyê din di 
demekê de ku bêçekirin û 
qezenckirina van kesan tê 
xwestin, bi vê biryarê dîsa 
dixwazin wan teşwîqî bi- 
karanîna çek bikin û berê 
wan bidin çiyê. Lê ya xerab 
di derbarê penaberan de 
bûye. Di nava wan de kesên 
65 salî jî hene. Ev kes mex- 
dûrên şer in, dev ji xaka 
xwe berda ne û bi hêviy aş- 
tiyê vegeriyane ser xaka 
xwe. A ku mirov dêşîne, ev 
mirov wek endamên rêxis- 
tinê hatine darizandin û 
girtin. Ev jî tê wateya ku 
her Kurdên aştî û azadîx- 
waz bi temamî wek enda- 


Rewşa li Kurdistanê, 
Helwesta Ewrûpayê û 
Hikûmeta Herêmî 



Ahmet DERE 


L i Bakurê Kurdisanê re 
şek awarte heye. Di n 
deh salên borî de, ti demê 
parçeyê welatê me xeterî û 
herwiha lezgînî wiqasa bilind 
nebibû. Qasê ku ez dibînim, 
her ku diçe ev rewş xerab 
dibe û di navbera civakên 
Kurd û Tirk de birînan kûr dike. 

Di van rojan de mijara ku herî zêdetir li Tirkiyê 
tê niqaşkirin ya bûyera êrişa Îsraîl ku li dijî keştiya 
alîkariya Tirkiyê ya ji bo Xezzeyê hatibû şandin, 
pêkhatiye. Di qada Ewrûpayê de jî heman mijar 
kete rojeva Parlamena Ewrûpayê û di vî warî de hin 
daxwaz ji Hikûmeta Îsraîlê hatin kirin. Dewleta Tirk 
bi hemû derfetên xwe ên siyasî û dîplomatik, hewl 
dide ku xwe wek parêzvanê mafên mirovan û akto- 
rek navnetewî bide qebûl kirin. 

Di gel hemû hewldanên rayedarên Tirk, rastiya 
rewşa welat nayê veşartin. Ji destpêka meha Hezî- 
ranê û vir ve, şerek dijwar di navbera gêrîlayên 
Kurd û artêşa Tirk de dimeşe. Di vê navberê de bi 
dehan kesan jiyana xwe ji dest dane, her rojê ev hej- 
mar zêdetir dibe. Ji salan vir ve, di dojehên Tirkiyê 
de bi hezaran zarokên Kurd, herwiha bi hezaran jî 
siyasetmedarên Kurd hene. Rayedarên ti welatek 
wiha nikarin ji xwe re bêjin "em xwediyê sîstemekê 
demokratîk û laîk in". Lê devê kîjan rayedarên vî 
welatî vedibe, gotinên "demokratîk", "wekhevî" û 
"laîk" kêm nabin. Durûtiyek mezin li Tirkiyê heye û 
her ku diçe barê li ser milê girseyan girantir dike. 

Li hemberî vê rastiya rewşa li Tirkiyê, mixabin 
Yekîtiya Ewrûpayê jî di nava durûtiyek mezin de ye. 
Di gel hewldanên saziyên civakî yên Kurd û Tirk, 
heya niha ti saziyek Ewrûpî bi rewşa zarokên Kurd 
ên di dojehên Tirkiyê de ne, eleqadar nebûye. Di vê 
derbarî de, ji du salan vir ve bi hezaran name ji en- 
damên Parlamena Ewrûpayê re çûne, lê ji aliyê 
heman saziyê ve hê jî bêdengiyek mezin heye. 

Di derbarê zarokên girtî de van rojan hikûmeta 
AKP'ê hin gav avêtin, di rojên pêş de dibe ku ev gav 
di piratîkê de jî rê li hin "pêşketinan" vekin. Divê bê 
zanîn ku ji vir şûn de di hemû nêzîkatiyên AKP'ê de 
hejmarên hilbijartinan hene. Heke ne wisa bûya, çima 
heya niha wiqasa bang û daxwaziyên saziyên civakî 
û parêzgerên ZAROKÊN KURD nehatin bihîstin?. 

Şerê ku niha li Bakurê Kurdistanê dimeşe, roj bi 
roj Başûrê Kurdistanê ji digire nava xwe. Çendî hi- 
kûmeta herêmî naxwaze xwe tev li vî şerî bike jî, 
heke wisa bidome ne mumkun e ku ew bikaribin 
xwe rihet bibînin. Lewre divê hikûmeta heremî ya 
Başûrê Kurdistanê jî bikeve nava hewldanên dîplo- 
matîk û mudaxaleyî vî şerî bike. 



mên rêxistinê 
tên dîtin. 

Akin Bîrdal: 

"Encama 
trajîk a rê- 
dana demo- 
kratîk e" 


Darizandin û girtina Grû- 
pên Aştiyê nîşana vê ye ku 
rêdana hikûmetê ne serketî 
ye. Parçeyek ji van kiryarên 
ku di nava van 10 rojan de rû 


dane. Encamek trajedîk a rê- 
danê ye. Xala dawîn a bûye- 
rên van 10 rojên dawiyê, 
girtina endamên Grûpên Aş- 
tiyê ye. Pêvajo xitimî ye. Ev 
kiryar ji bo vê ne ku gavên 
hatine avêtin bi paş ve bên 
kişandin û rê li ber aştiyê 
bên girtin. Ti wateya girtina 
kesên ku çek danîne, tune. Lê 
em dibêjin li himber her tiştî 
jî divê em hêviyên xwe yên 
aştiyê winda nekin. Helbet 
wê rojekê aştî bi ser keve. 

Birinen civaki-diroki, 
lêborîn, bexşandin 



Bayram Ayaz 


B; 


I eri çend rojan 
^ (15.06.2010) serok- 
wezîrê Brîtanya David Ca- 
meron ji ber bûyera 
„yekşemba xwînî" (Bloody 
Sunday) li bakurê îrlanda 
ji xizmên mexdûran bi 
fermî doza lêborînê kir. 

Bloody Sunday roja 
30.01.1972 li bajarê Derry 
qewimiye. Paraşutçiyên îngilizan xwepêşanderên 
katolîk gulebaran kirine. 14 kes kuştine, 13 kes jî 
giran birîndar bûne. Di bin berpirsiyariya Lord 
Widgery de lêkolîn çêdibe. Bi vê lêkolînê piştî sê 
mehan artêş tê „rûspîkirin"! Ev bûyer lêkolinên xa- 
pînok yên Tirkan derbarê kuştinên li Geverê, Şer- 
nexê, Licê, Kerboranê, Şemzînan û deverên din tîne 
bîra mirov. Rapora Widgera dixwaze alîgirekî IRA 
Martin McGuinness sûcdar bike. Ev McGuiness sala 
1997-98 li ser navê Sinn Fein bi hikûmeta Tony 
Blair re peymana aşitiyê amade kiriye. 

Sala 1998 piştî ku di nabeyna Sinn Fein (IRA) û 
îngilizan de aşitî dest pê kir, li ser daxwaza mexdû- 
rên „yekşemba xwînî" Tony Blair biryara ji nûve lê- 
kolîna vê bûyerê da. Dadwer-Lord Mark Saville 
lêkolînê çêdike. Piştî 12 salan roja 15'ê Hezîranê 
encamên vê lêkolînê (Saville-Report) hat aşkereki- 
rin. Leşker sucdar derketin, xelkê sivîl yê bê çek gu- 
lebaran kirine û kuştine! Ser vê raporê serokwezîr 
David Cameron bi fermî lêborîn xwest. 

Di hevpeyvînek radyoyê de ji nivîskarê Îrlandî 
Hugo Hamilton tê pirsîn, gelo ev helwest wê îrlan- 
diyan tetmîn bike? Ew dibêje: „Berê li ber çavên îr- 
landiyan Îngilîz wisa bû ku dikarin hemî xerabiyan 
bikin, lê bi lihevkirina aştiyê ev wêne gelek hat gu- 
hertin. Ev lêborîn wê zêdetir tesîrê bike ku hevdu- 
bexşîn berferehtir bibe." (www.dradio.de) 

Di dîrokê de bûyera daketina ser çokan a Willi 
Brandt jî bi navûdeng e. Ew wek serokwezîrê Al- 
manyayê roja 07.12.1970 diçe Polonya. Seredana 
Monumenta Qehremanên Getoya Varşovayê dike. 
Piştî gulan datîne û çend gavan paşve davêjêf ji 
nişka ve li pêş Monumentê dadikeve ser herdu çon- 
gan û ji bo rêzdariyê radiweste. Bûyerê gelek deng 
da. Di dîrokê de wek „Kniefall von Willi Brandt" tê 
zanîn. Gelek zaniyar dibêjin, helwesta W. Brandt 
peywendiyên Almanya û Poloniyan nerm kir û bû 
sedem ku di nabeyna herdu blokan de „Serdema 
Detantê" dest pê bike. W. Brandt sala 1971 Xelata 
Nobelê ya Aşitiyê wergirt. Ev bûyer ji kul û kovanên 
mexdûrên şerê Hitler re hinekî bû derman. Lêbo- 
rînê bi xwe re diyalog û hevdubexşîn anî. 

Roja 5'ê Hezîranê em li Kolnê çûn filmê doku- 
mentar „Du Biskên Por - Keçên Dersimê yên 
Wenda". Me serpêhatiya Huriyê û Fatmayê û çîroka 
biskên porê Şemsê û Sakîneyê dît û bihîst. Bi sedan 
keçên Dersimê 72 sal in wenda ne. Trajediyek 
mezin! Dîroka me bi van bûyeran dagirtî ye. Heta 
ev birînên dîrokî neyên kewandin, gelo emê çawa 
van neheqiyan jibîr bikin û „wan" bibexşînin? 

Gelo wê ji nav Tirkan rojekê W. Brandt an D. Ca- 
meronek derkeve? 


www.rudaw.net 

Bi 3 zimanan we agahdar dike 
Nûçe û analîzên taybet û taze 

Bitikînin! 


Li girtîgeha Urmiyê cîh ji 
girtiyan re nemaye 


“Ji sedî 99'ê girtiyên siyasî û ji 
sedî 80'ê girtiyên bazirganiya 
bi madeyên hişber li girtîgeha 
Urmiyê Kurd in'' 


Azad Kurdî 



L i girtîgeha bajarê Urmiyê 
yê Rojhilatê Kurdistanê 
cîh ji girtiyan re nemaye. Nû- 
nerê Urmiyê li Parlamena 
îranê Nadir Qazîpûr dibêje: 
"Hejmara girtiyan li girtî- 
geha Urmiyê ewqas zêde 
bûye ku beşek li kolanên 
hundirê girtîgehê de dini- 
vin." Parêzerekî Kurd jî rage- 
hand: "Piraniya girtiyên 
girtîgeha Urmiyê Kurd in û ji 
bo azadkirina demkî ya girti- 
yan belgeyên aborî yên 20 
hezar heta 100 hezar Dolar 
tên danîn." 

Parêzerê Kurd yê danişt- 
vanê Urmiyê û mamosteyê 
zanîngehê Mesûd Şemsne- 
jad, li gel piştrastkirina goti- 
nên Nadir Qazîpûr, agahî dan 
Rûdawê: "Zêdeyî 200 girtî di 
zîndana Urmiyê de ne ku ce- 
zayê darvekirinê wergirtine. 
Zêdeyê wan girtiyên siyasî 
yan kesên ku ji ber bazirga- 
niya madeyên bêhişker ha- 
tine girtin in,biryara 
darvekirina wan jî hatiye 
erêkirin û li benda darveki- 
rinê ne." Li gor Şemsnejad, 
piştî pêkhatina rêxistina nû 
ya Dezgeha Dad a îranê û ha- 
tina Sadiq Larîcanî wek se- 
rokê nû yê wê dezgehê, 
derfeta çûna demkî ji bo der- 
veyî girtîgehê hatiye kêmki- 
rin û astengiyên zêde 
çêbûne: "Dema salek dibe 
berpirsyar bi ti awayî rê 
nadin girtî bi danîna belge- 
nameyên darayî bikevin der- 
veyî girtîgehê, ji ber ku 
derfet hatine astengkirin, 
lewra jimara girtiyan çend 
bermaber zêde bûye." Wî pa- 
rêzerê Kurd sedemên din ên 
pirsgirêkê wiha rave kir: "Se- 
demek din ew e, hejmara 
kesên ku karê bazirganî û bi- 
karanîna madeyên hişber 
dikin yan gelek kesên ku bê 
sedem jî tên binçavkirin, 
zêde bûne; lewra wan dişî- 
nin girtîgehan û cîh kêm dibe 
yan namîne." 

Rêjeya ji sedî 1,5 a girtiyên 
cîhanê di îranê de ne. Di 
warê zêdebûna hejmara gir- 
tiyan de îran di rêza 10 we- 
latên yekem ên dinyayê de 
cîh digre. Di asta navnetewî 
de ji her 100 hezar kesan 
140 kes di girtîgehan de ne, 
lê li îranê ev hejmar dighije 


200 kesî. Li gor serjimêriyên 
Rêxistina Girtîgehên Komara 
Îslamî ya îranê, di asta Asya 
de jî îranê bi hebûna ji sedî 
2,5 a girtiyan di pileya sêyem \ 
de cîh digre. Serokê wê sa- 
ziya îranê, Elî Ekber Yesaqî 
derbarê jimara girtiyan li 
îranê da xuyakirin ku li îranê 
di salê de hejmara girtiyan di 
navbera 140 heta 153 hezar 
kesî de kêm û zêde dibe. 

Li îranê ji bo girtiyên ku bi 
demkî tên azadkirin, wesîqe 
û belgenameyên darayî yên 
dehan hezar Dolarî wek ga- 
rantî tê wergirtin. Mînaka 
herî dawî jî, çalakvanê mafê 
mirovan Kawe Qasimî Kir- 
maşanî bû ku zivistana îsal 
hat girtin û 100 rojan di gir- 
tîxaneyê de ma, 1- 2 hefteyan 
berî niha bi danîna belgena- 
meyek darayî ya 100 hezar 
Dolarî hat azadkirin. Parêzer 
Mesûd Şemsnejad ragehand: 
"Li îranê belgenameyên da- 
rayî ji 2 hezar heta 100 mil- 
yon Dolar jî ji bo girtiyan tê 
danîn." Navbirî behsa girtî- 
yekî Kurd dike ku bi garanti- 
yek 100 milyon Dolarî bi 
awayekî demkî hat azadki- 
rin, lê dema ji girtîgehê der- 
ket derve, ji îranê reviya: 
"Perwîz Xemoyî girtiyek 
Kurd bû ku ez parêzerê wî 
bûm. Belgeyek bi qasê 100 
milyon Dolar wek garantî 
danî Navenda Dad a bajarê 
Urmiyê. Dema derket der- 
veyî girtîgehê reviya û bi 
qasê 20 -30 milyon Dolar jî 
dest bi ser milkê navbirî de 
hat girtin." 

Li gor qanûnên îranê, 
hemû girtî dikarin bi danîna 
belgenamên darayî bi awa- 
yekî demkî bên azadkirin, lê 
girtiyên siyasî nikarin ji wê 
derfetê fêdeyê bistînin. 
Mesûd Şemnejad da xuyaki- 
rin: "Qanûn wî mafî dide gir- 
tiyên siyasî jî, lê heta niha 
nehatiye cîbicîkirin." Çalak- 
vanê siyasî yê Rojhilatê Kur- 
distanê Mesûd Kurdpûr jî 
dide zanîn, rêjeya wesîqe û 
belgenama darayî ku ji bo 
azadkirina girtiyan tê danîn, 
gelek zêde ye û girtiyên 
hejar û belengaz û malbatên 
wan nikarin belgeyên wiha 
giran yên darayî ji bo azad- 
kirina wan wek girev danin 
da ku bên azadkirin." 

Mesud Şemnejad da zanîn, 



Parêzger û mamosteyê zankoyê Mesûd Şemsnejad 


piraniya girtiyên girtîgeha 
Urmiyê Kurd in û bal kişand 
ser tawanên girtiyan û got: 
"Ji sedî 99'ê girtiyên siyasî û 
ji sedî 80'ê girtiyên bazirga- 
niya bi madeyên hişber li gir- 
tîgeha Urmiyê Kurd in. Ji sedî 
10'ê girtiyên bikuj û qatil 
Kurd in, ji sedî yek ji tawan- 
barên leşkerî Kurd in û ji 
sedî 10'ê girtiyên ku ji ber 
şerê kêran hatine girtin, 
Kurd in." 

Çalakvanê siyasî yê Rojhi- 
latê Kurdistanê Mesûd Kurd- 
pûr ku dema salekê di 
girtîgehên Mehabad û Ur- 
miyê de bû û heyamekê berî 
niha cezayê wî qediya, rage- 
hand: "Ji xeynî ku hejmara 
girtiyan li sernaserê îranê 

. 


zêde bûye, li girtîgehên baja- 
rên Rojhilatê Kurdistamê 
hejmara girtiyan gelek ji qe- 
bara zîndanan zêdetir e. Bo 
mînak, girtîgeha Umriyê cîhê 
1500 girtiyan e, lê niha zê- 
deyî 3000 kes girtî têde ne." 
Navbirî bal kişand ser sede- 
mên vê pirsgirêkê û wiha 
axivî: "Bêkarî, hejarî, belen- 
gazî, pirsgirêkên aborî û zê- 
debûna madeyên hişber 
bûne sedem ku tawan zêde 
bûn û hejmara girtiyan sal bi 
sal zêdetir be. Berpirsên 
dewletê jî ti çareseriyekê ji 
wan pirsgirêkan re peyda 
nakin, ji aliyekî din girtîgeh 
her wek berê mane û bud- 
ceya wan jî pir kêm e." 


Abonetiya Rûdaw 

Zerer bi 8 milyar Dolaran tên texmînkirin 

Malikî naxwaze tawîzê 
bide gundên wêrankirî 


Hewlêr (Rûdaw) - Berî çar 
salan Dadgeha Bilind a Ta- 
wanan ya îraqê, biryara ta- 
wîzkirina gundên ku di 
dema birêveçûna proseyên 
Enfalan de ji aliyê artêşa 
îraqê ya di serdema Beesê 
de hatin wêrankirin, da. Lê 
Hikûmeta îraqê ne amade 
ye wan tawîz bike. Parêze- 
rekî Kurd jî dibêje: "Divê 
şanda Kurd tawîzkirina 
gundan li gel aliyên Îraqî ji 
bo pêkanîna hikûmeta nû 
ya îraqê bike mercê diya- 
logê" 

Parêzerê kesûkarên en- 
falkiriyan Ebdulrehman Zê- 
barî, got biryara Dadgeha 
Bilind a Tawanan ya îraqê li 
24 Hezîran a 2006'an maf 
daye kesûkarên qurbani- 
yan daxwaza tawîzan li 
dadgehên sivîl bikin. Lê pê- 
wîstiya vî karî bi parêzeran 
heye û divê Wezareta Karû- 
barên Şehîdan van parêze- 
ran dabîn bike. 

Zêbarî dibêje: "Divê du 
corên parêzeran hebin, yek 
mafê takekesî biparêze û 
yên din daxwaza tawîzên 
giştî bikin." Navbirî tawîzên 
giştî wiha ron dike ku: "Pê- 
wîste em karekî wiha bikin 
ku bi rêya derxistina yasa- 
yekê carek din gelê Kurd 
neyê qirkirin." 

Tevî ku çar sal bi ser bir- 
yara dadgehê derbas bûne, 
lê heta niha ti kes nehatiye 
tawîzkirin. Ebdulrehman 
Zêbarî eşkere kir ku Hikû- 
meta Kurdistanê zerera 
têkdana gundan bi 8 milyar 



Serokwezîrê îraqê Nûrî Malikî 


Dolaran texmîn kiriye û di 
sala 2009'an de wek raport 
pêşkêşî Hikûmeta îraqê ki- 
riye, lê: "Serokwezîrê îraqê 
Nûrî Malikî qebûl nekir." 

Li gor Zêbarî zerer pir 
zêdetir in: "Ji xeynî tawîzên 
darayî divê Kurd di warê 
manewî de jî bên tawîzki- 
rin. Hê xelk ji Hikûmeta 
îraqê ne piştrast in, ger 
bandora me hebe li parla- 
mena îraqê em dikarin ya- 
sayên metirsîdar ên ser 
gelê Kurd rakin." 

Her kesê xeletiya leşkerî 
beramberî wî hatibe kirin, 
wê 5 milyon Dînaran wer- 
gire Parlamena îraqê yasa- 
yek derxist ku dibêje her 
kesê ji ber xeletiyên leşkerî 
yên artêşa îraqê zerer dî- 
tibe, bi 5 milyon Dînaran tê 
tawîz kirin, lê Ebdulreh- 
man Zêbarî dibêje: "Ti fêda 


vê yasayê ji bo gelê Kurd 
nîne. Tiştê hatiye serê Kur- 
dan ne xeletiyên serbazî ne, 
lê tawanek mezin e û ji 
aliyê rêjîmek dîktatorîk ve 
li dijî Kurdan hatiye kirin." 

Zêbarî dibêje heta niha 
hatiye îsbatkirin ku 2542 
gund di proseya Enfal de 
hatin kavilkirin. Li wor wî 
tawîza avakirina gundan ji 
dayîna pereyan ji bo zerer- 
mendan baştire û dibêje ku 
niha derfetek baş li holê ye 
ku Kurd tawîza wêranki- 
rina gundên xwe ji Hikû- 
meta îraqê wergirin. 

Bi taybet ku niha Îtîlafa 
Fraksyonên Kurdistanî li 
Bexda ye, dikarin vê mijarê 
bikin mercekî diyalogê. Nû- 
nerên Kurd dikarin li parla- 
men projeya yasayekê 
amade bikin û ji bo tawîzan 
daxwaza butçeyekê bikin". 


Balyozê Holanda li îraqê ji bo Rûdaw: 

"Şîrketên Holandî Herêma 
Kurdistanê aram dibînin” 

Hikûmeta Holanda di warê aborî de piştgiriya projeya 
kultûrî, civakî û perwerdehî li Herêma Kurdistanê kiriye 


Namo Ebdula 


B alyozê Holanda li îraqê 
s£eter Van Lewen, di 
hevpeyvînekê de li gel Rû- 
dawê, dide zanîn ku He- 
rêma Kurdistanê ji bo 
berjewendiyên şîrketên 
Holandî ku li îraqê mijûlê 
hilberînê ne, di rêza herî 
jor de cîh digre. Van Lewen 
wek sedem jî aramiya He- 
rêma Kurdistanê û jêhatî- 
bûna wê ji bo hilberînê 
nîşan dide: "Me wek beşên 
din ên îraqê pêwendiyek 


baş li gel Herêma Kurdis- 
tanê heye, lê kompanyayên 
Holandî zêdetir tên Kurdis- 
tanê, ji ber ku derfeta çala- 
kiyên aborî li wê nawçeyê 
zêde ye." 

Li gor beşên din ên îraqê, 
Van Lewen rewşa ewlehiya 
Herêma Kurdistanê gelek 
baş dihesibîne. Ji sala 
2005'an şûnde ti teqînek- 
mezin li Herêma Kurdis- 
tanê pêk nehatiye ku bibe 
sedema kuştin an birîndar- 
kirinan: "Lê şîrketên me 
niha diçin bajarê Besra." 


îraq 5. bazara mezin ya 
derfiroşiyên Tirkiyê ye 


Di 12'ê Cotmeha 2009'an 
de Hikûmeta Holanda kon- 
sulxane li Hewlêrê vekir. Di 
wê demê de Peter Van 
Lewen ragehand: "Vekirina 
vê konsulxaneyê peywen- 
diyên kultûrî û siyasî û 
aborî yên navbera Holanda 
û Herêma Kurdistanê bi- 
hêztir dike." Hefteya borî 
konferansek du rojî ji bo 
petrol û gazê di navbera 
şîrketên biyanî û kompan- 
yayên Îraqî de li Hewlêrê 
hat lidarxistin. Di wê konfe- 
ransê de ku bi çavdêriya 


D ihat çaverêkirin ku 
Wezîrê Bazirganiya 
Derve yê Tirkiyê, Zafer 
Çaglayan, tevî şandeyek 
berfireh ji karsazan ser- 
dana Başûrê Kurdistanê 
bike. Lê ev bû du car ev 
serdan tê paşdexistin. 
Niha jî ev serdan wê dest- 
pêka meha Tîrmehê pêk 
bê. Bi vê hemla xwe ya 
duwem ya li ser başûr, 
wezareta navborî dix- 
waze aboriya başûr û roj- 
hilatê Tirkiyê (Bakurê 
Kurdistanê) xurt bike, hi- 
nartiyên (îxracat) Tirkiyê 
ji bo Başurê Kurdistanê û 
îraqê zêde bike. Di prog- 
rama vê şandê de heye ku 
ji bona pêşdabirina têkili- 
yên bazirganî û ji bona vê 
jî pêwendiyên herdu ali- 
yan xweştir bikin, kar 
bike: Pêwendiyên bazir- 
ganiyên teze çê bikin, di 
cih de pirsgirêkên wan 
şîrketên ku bazirganiyê bi 
vê herêmê re dikin lêkolîn 
bikin û ji berhemên Tir- 
kiyê re bazarê bibînin. 

Beriya ev serdan pêk 
bê, Çaglayan ji rojnama 
me re peywendiyên abo- 
riyên Tirkiyê-îraqê nir- 
xand. Navbera nirxandina 
pêwendiyên aboriyên Tir- 
kiyê ya bi welatên cîran re 
Çaglayan diyar kir “îrak 
bazara 5. ya derfiroşiyên 
me ye” û wîha got: "Li gor 
stratejiya ku ji sala 2000 û 
virve Tirkiye bi welatên 
cîran û derdor re pêşxis- 
tiye, kapasîta derfiroşiyên 
Tirkiyê ji bo van welatan 
gelekî bi pêşda çûye. Te- 
vayî derfiroşiyên Tirkiyê ji 
bo welatên cîran û der- 
dorê, di sala 2000'î de 6.7 
milyar Dolar derbas nedi- 
kir. Lê sala 2008'an ev 
hejmar heya 56.7 milyar 
Dolar bilind bû û di 11 
mehên destpêka sala 
2009'an de gîha 39 milyar 
Dolaran. Dema mirov li 
anîna van welatan ji bo 
Tirkiyê jî dinêre, sala 
2000 13.1 milyar Dolar 
bû. Sala 2009'an ev hej- 



mar bû 73,5 milyar 
Dolar. Anîna Tirkiyê 
jî ji van welatan di 
11 mehên dest- 
pêka 2009'an 
de bû 41 mil- 
yar Dolar. 

Her di vê 
çerçevê de 
Çaglayan li 
ser pêwen- 
d i y ê n 
îrak û 

Tirkiyê jî _ 

sekinî û Za ^ er Ç a S 
got: "Cîranê me yê Başûrê bazara mezin a derfiroşi- 
îrak ji bona Tirkiyê gelekî yên Tirkiyê. Sala 2008'an 
giring e û xwediyê pêge- bi bilindbûna buha û ber- 
hek stratejîk e. Pêncemîn hemanîna petrola xam ya 


welatê ji hêla derfiroşiyên 
Tirkiyê ye. Ji ber vêna jî 
pêşveçûna têkiliyên bi vî 
welatî re giringiyek mezin 
heye. Her bi vê têgehê, di 
serdana xwe ya ji bona 
îraqê de, 10'ê Tîrmeha 
sala 2008'an de, Serokwe- 
zîrê me Receb Tayib Erdo- 
gan bi Serokwezîrê îraqê 
Nûrî El-Malîkî re di nav- 
bera Hikûmeta Komara 
îraqê û Hikûmeta Komara 
Tirkiyê de ji bona di pi- 
leya herî bilind de hevka- 
riya stratejîk bê avakirin, 
beyanameyek hevbeş hat 
îmzekirin. Li gora vêna 
amanc ji vê belgê ev e ku 
ji bona avakirina hevkari- 
yek demdirêj û stratejîk, 
divê di hemî warên siyasî, 
aborî, enerjî, çavkaniyên 
avê, kultûrî, asayîş û leş- 
kerî de pêwendî bên pêş- 
xistin. Di warê bazirganî 
de jî bi îraqê re dema da- 
wiyê pêwendiyên me ge- 
lekî pêşde çûne. Di sala 
2000'î de ku tevaya bazir- 
ganiya me bi îraqê re 940 
milyon Dolar derbas nedi- 
kirin, 2008'an gîha 5,2 
milyar Dolar û mehên Çile 
yên 2009'an li jora 5,5 
milyar Dolar bû. 

Çaglayan diyar kir ku ji 
meha Gulana 2008'an û 
virde, her meh li dora 450 
milyon Dolar derfiroşiyên 
Tirkiyê diçin îraqê. Li gora 
vêna jî îraq dibe pêncemîn 


Kerkûkê, derfiroşiyên 
îraqê ji bona Tirkiyê ji 645 
milyon Dolaran heya 1,32 
milyar Dolaran bilind bû. 
Ger ku petrola xam ya Ker- 
kukê bi rêkûpêkî kar bike, 
tê pêşbînîkirin heya sala 
2011'an kapasîta bazirga- 
niya navbera Tirkiyê û 
îraqê bigihê 20 milyar Do- 
laran. 

Herweha di nava nir- 
xandinên xwe de Çagla- 
yan, bal kişand ser wê 
yekê ku di pêşveçûna ba- 
zirganiyê de rola parêzge- 
hên sinor gelek e û diyar 
kir ku di pêşveçûna têkili- 
yên bazirganiyên Tirkiyê 
bi îraqê û Sûriyê de parêz- 
gehên sinor (Xetay, Riha, 
Kilîs, Dîlok, Mêrdîn, Şir- 
nex û Hakkarî) rolek gi- 
ring dilîzin. Çaglayan 
diyar kir ku ev parêzge- 
han ne tenê di warê he- 
nartin û anîna 
bazirganiyê de rol dilîzin, 
belkî di warê transîta ba- 
zirganiyê, sektorê xizmetê 
û veguheztinê de jî daha- 
tek mezin ji Tirkiyê re bi 
dest dixin. Ji ber vêna jî çi 
bi Sûriyê re dibe, çi bi 
îraqê re, parçekî mezin ê 
bazirganiyê bi deverên 
sinor re dimeşe. Her li ser 
vê mijarê Çaglayan diyar 
kir ku di nava van parêz- 
gehên navbirî tevan de 
Dîlok cihê herî bilind 
digre. 


Konsolê rûmet yê Holanda 
Salih Ewla hat vekirin, nû- 
nerên çend şîrketên Ho- 
landî beşdar bûn. Rêvebirê 
yek ji şîrketên petrolê yê 
Holandî Meny Madrifsi, di 
daxuyaniyek taybet de ji bo 
Rûdawê got: "Sedema ku 
me ev konferans derbarê 
petrol û gazê lidarxist, ew e 
da ku peywendiyên xwe bi 
kompanyayên neftê yên 
îraqê re pêşde bibin." 


Têkiliyên navbera He- 
rêma Kurdistanê û Holanda 
aliyê aborî derbas kiriye. Li 
gor gotinên Van Lewen, Hi- 
kûmeta Holanda di warê 
aborî de piştgiriya projeya 
kultûrî, civakî û perwerdehî 
li Herêma Kurdistanê kiriye. 

Balyozê Holanda eşkere 
kir, wan bernameyek pêş- 
kêş kiriye ku hemû xwen- 
dekên îraqê dikarin di 
çarçova vê bernameyê de 


daxwaz bikin ji bo xwen- 
dina bilind biçin derveyî 
welêt. Van Lewen herwiha 
da xuyakirin, di warê na- 
sîna cîhwarên dîrokî de 
peywendî li navbera Zanîn- 
geha Selahedîn û Liden a 
Holanda çêkiriye. Hikû- 
meta Holanda çend proje- 
yên taybet bi çapemeniya 
serbixwe û rojnamegeriyê 
li Herêma Kurdistanê dest 
pê kirine. 

Kurdên Ewrûpa 

Motîvasiyon - întegrasiyon - Asîmîlasiyon 





"Nivşê me yê 
sêyem ku li 
Ewrûpayê hatiye 
dunyayê û mezin 
bûye, ji aliyê 
axaftina Kurdî de 
di rewşeke 
tirajîk de ye" 


dikim. Bi tevê CD'ya guhdarîki- 
rinê. Heke hêzên ezmanî destûrê 
bidin, di mehên pêş me de ez 
çap bikim. 


zi 


Evdila Dirêj û şagirtên xwe yên biyanî 


û jiholêrakirina zimanê Kurdî û 
Kurdan wek armanca sereke da 
ber xwe. Ev pêvajoya hişk a asî- 
mîlasyon a yekem e, ku heta salên 
1960'an hat. 

Duyemîn pêvajo ji salên 
1960'an heta 2000'an e. Pêvajoya 
herî xeternak û erjeng ev pêvajo 
ye. Sêyemîn pêvajo ji 2000'an 
heta îro: Di vê pêvajoyê de cereke 
din pêngava întegrasyonê derket 
holê. întegrasiyon pêngavek be- 
riya asîmîlasiyonê ye. Beriya în- 
tegrasiyonê jî motîvasiyon heye. 
Yanê: motîvasiyon - întegrasiyon 
- asîmîlasiyon. Kolonyalîst dema 
ku di armancên xwe de bi ser 
nekevin, dikarin ciyên wan bigu- 
herînin. Ew Li gorî şert û mercan 
dikare cereke din li berê vegerê, 
ji nivî de dest pê bike yan jî ji da- 
wiyê. Neku asîmîlasyon ji holê 
rabû, piçek sist bû dozaja înkar û 
tinekirinê. Çima? Sedema binge- 
hîn guherîna miletê Kurd e. Ji bo 
ku asteng û pirsgirêk li pêşiya zi- 
manê Kurdî rabin û ew azad bibe, 
gava yekemîn û mutleq perwi 
deya bi Kurdî ye, fermiyeta zi- 
manê Kurdî ye li Kurdistanê, 
vekişîna sîstema perwerdeya 
Tirkî ye bi tevê ordiyek "mamos- 
tayên" xwe ji welatê Kurdan. 


Çend saziyên ku henin jî têra alî- 
kariyê nakin. Ne bernameyên 
wan têr dikin ji bo zimanê Kurdî 
û ne jî projeyên wan. Pir caran ev 
bername û proje jî tune ye. Ma- 
moste divê meteryalên xwe 
peyda bike, tune be, bi xwe 
amade bike, ciyekî ji bo kursê bi- 
bîne, li şagirtan bigere, wan teş- 
wîq bike, bihewisîne daku werin 
kursê. Lê dema şagirtek min e- 
maileke bi Kurdî ji min re bini- 
vîse, bi heyecanê dikevim, hemû 
westa min diçe. 

Eleqaya gelê Kurd ji kursên 

Kurdî re çawa ye? 

Eleqe, pêdivî ye. Pêdivî bi tiştek 
hebe têkilkî jî çêdibe. Binêrin, li 
başûrê welatê me, nîvdewl etek 
heye. Herçiqas pirsgirêkên cûda 
hebin jî, (wek: hîna jî bikaranîna 
alfabeya erebî, ferzkirina zarava- 
yek li ser a din) zimanê perwer- 
deyê bi Kurdî ye. Jiyan bi Kurdî ye 
li çarşî û bazarê. 

Ez li dibistanek bilind dersên 
Kurdî didim. Di hefteyê de tenê 3 


saet e ev kurs. 9-10 xwendekar 
xwe qeyid kirine li kursa min 
(Kurd, Alman, Fransî, Îngilîz, 
Rûs). Piraniya wan xwendekar in. 
3-4 kes bi rêk û pêk tên, yên 
mayîn mîna hobby... Ez jî difiki- 
rim gelo kêmasiyên min çi ne. 

Di dema dawiyê de eleqe ji 
zimanê Kurdî re çebû. Se- 
demê vê çi ne? 

Sedema sereke helbet pêşve- 
çûna têkoşîna azadiya gelê Kurd 
e. Bi salan e, di nava mercên ne 
adîl, ne demokratîk û ne wekhev 
de ev gel têdikoşe, berdelên 
mezin da, dide. Azadî jî berdel 
dixwaze helbet. Pêşketinên li Ba- 
şûrê Kurdistanê, yên li cîhanê 
hemû bûn sedem ku balê bikêşe 
ber bi zimanê Kurdî ve jî. 

We ji bo fêrbûna kurdî pirtû- 
kek amade kir. Xebatên we 
yên nû hene? 

Belê hene. Niha beşa duyemîn 
a "Kurdî Kurmancî - Pirtûka 
Xwendin û Hîndariyê - 2 amade 


Li diyasporayê jiyand 
manê kurdî, zahmet û 
rêken wê çi ne? 

Tu çiqas ji serê kaniyê 
bikevî, av ewqas şîlo dibe. Ziman 
jî wisa ye. Mirov çiqas ber bi we- 
latên xerîb here, ji zimanê xwe jî 
ewqas bi dûr dikeve. Peyvên bi- 
yanî dikevin navê, şîlo dibe. Bi 
taybetî nivşê me yê sêyem ku li 
Ewrûpayê hatiye dunyayê û 
mezin bûye, ji aliyê axaftina Kurdî 
de di rewşeke tirajîk de ye. Pa- 
reke mezin ji vê nivşê bi Kurdî ni- 
zane. Ên ku hinek dizanin jî, ji 
sedî heştê Almanî û hinek jî Tirkî, 
ku li vir di nava koloniya Tirkan 
de, yan jî hîn sosreteke giran, di 
malên xwe de ji dê û bavên xwe 
hîn bûne, dixine navê û bi "Kurdi- 
yeke" ne Kurdî û Almaniya wan jî 
ne baş, bi zimanek mîna aşûre di- 
peyivin. 

Vana pirsgirêkên mezin in li pê- 
şiya hînbûna zimanê Kurdî. Li vir 
êdî zimanê dê cî guhertiye, Al- 
manî ketiye şûna wî. Bi wî per- 
werde dibe, bi wî zarok dijî. 
Lêbelê lêkolînên zanistî vê jî dest 
nîşan dikin ku zar bi zimanê xwe 
yê dê hîn bibin, xwebaweriya 
wan xurt dibe û dikarin çend zi- 
manên din jî baştir û petîtir hîn 
bibin. Di ser de gelek derfet jî 
hene ji bo hînbûna zimanê Kurdî 
li Ewrûpayê ku li benda sûdwer- 
girtinê ne. Bes ku mirov hewl 
bide û bixebite, dikare bi ser 
keve, li her derê. 

Hevpeyvîn: îsmet Siverekli 


Tirk ji xwarinên Kurdî hêrs dibin 


Rûdaw:We kengî dest avêt zi- 
manê Kurdî û sedemê vê çi 
bûn? 

Evdile Dirêj: Ji kengî ve min dest 
avêt zimanê Kurdî bêtir, bi zi- 
manê kurdî re yekem têkiliya min 
kengê dest pê kir, girîng e. Dest- 
pêk, yekemîn deng, yekemîn 
şîfre, yekemîn têkilî malzaroka 
dayik e. Zimanê dê bi min re hat 
dinyayê. 

Piştê 1980'an çûm binxetê. Ji 
wir jî çûm Şamê. Min apê Osman 
Sabrî ji nêzîk ve nas kir. Gora Dr. 
Nurî Dêrsimî, Mîr Celadet hêzeke 
manewî dan min. Piştî salûnîvekê 
dîsa vegeriyam serxetê. Hatim 
girtin. Çend sal di zîndana Amedê 
de mam. Min û çend hevalan, me 
li dadgehên leşkerî yên wan salan 
xwe bi Kurdî parast. Balkêş bû: 
serdadwer ti car navê kurdî der- 
basî protokolê nedikir. Her tim 
digot zimanekî "nefêmkirî." Min jî 
her bi wî zimanê "nefêmkirî" xwe 
parast. Di destpêka sala 1992'an 
bi tendurustiyeke xirab ji zindanê 
derketim. Mecbûr mam hatim Al- 
manyayê. Ev 17 sal in li Berlînê 
me. Li vir jî her berdewam im di 
nava xebatên zimanê Kurdî de. 


Pirsgirêkên zimanê Kurdî çi 
ne? 

Ji bo zimanê Kurdî pirsgirêk 
hatine, tên derxistin: 1. Astengên 
ku dewletên dagirker derdixin. 2. 
Pirsgirêkên ku em bi xwe derdi- 
xin. Komara Tirk bi mendele û 
qedexeyê re di dîrokê de cara 
yekê tunekirin 


Hûn mamostatiya zimanê 
Kurdî dikin? Çima ev kar? 

Piştê evqas sedem û evîndariya 
zimanê Kurdî, çima na? 


Zehmetî û pirsgirêkên vî karî 
çine? 

Xweşî jî hene, zehmetî jî. Ne 
dewlet heye li pişta te, ne derfet. 


Evdile Dirêj kîye? 

Ji bajarokê Kopê yê ser bi 
Mûşêye, 56 salîye. Ew mamos- 
teyê zimanê Kurdîye û ev 17 
salin li Berlînê dijî û niha der- 
sên zimanê Kurdî li wî bajarî 
dide. Evdile Dirêj pirtûkek hîn- 
bûna zimanê Kurdî jî 
derxistiye û niha ama- 
dekariyên derxis- 
tina beşê 2. yê wê 
pirtûkê dike. 


Aşxaneyek Hollandî û pirtûka xwarinê 


Zandam (Rûdaw) - Tirkên ku 
li bajarê Zandam yê Holanda 
dijîn, li ser xwarina Kurdî li şa- 
redariya wî bajarî, nigeran in. 
Şaredariya Zandam demekberî 
niha pirtûkek fêrbûna çêkirina 
xwarinê ji bo daniştvanên bajêr 
weşand û têde beşek taybet bi 
navê Kurdistanê amade kiribû, 
lê ti behsa xwarinên Tirkiyê ne- 
kiribû. Ev bû sedema nerazî- 
bûna Tirkên wî bajarê 
Holandayê. 

Rojnama Hurriyet a Tirkî ew 
kar wek 'şaşiyek mezin' hesi- 
band. Navê wê pirtûkê 'Holandi- 
yên nû û xwarinên cîhanî' ye û ji 
bo wan kesan hatiye amadekirin 
ku azmûnên entegrasyonê di wî 
bajarî de bi serkeftî qedandine. 


Yek ji wan Tirkên pirtûk bi diyarî 
standibû, ji rojnama Hurriyetê re 
ragehandibû, dema gihabû malê 
dibîne ku peyva Kurdistanê di 
nav pirtûkê de heye. Lewra wê 
demê şok dibe, ecêbmayî di- 
mîne. Tirkek din jî vî karê şare- 


dariyê wek 'bêrêziya' li hember 
şagirdên Tirk dihesibîne ku di 
wê ezmûnê de beşdarî kiribûn. 
Li beramber de berdevkek fermî 
yê şaredariya Zandam ew rexne 
'ne di cîh de' hesiband. 


Li Holandayê 
xwarinên Kurdî 
ketin pirtûkê û 
Tirk jî jê aciz bûn 

Dixwazin Almanya guşaran bixin ser îranê 

Li dijî darvekirinê jin 
dengê xwe bilind dikin 


Mistefa Çiwartayî Almanya 

R ojên 1 û 2'î Hezîran a 2010'an 
hejmareke jinên Îranî yên 
Faris, ku hinek jinên Kurd ên Roj- 
hilatê Kurdistanê jî li gel wan bûn, 
li pêşiya avahiya Parlamena He- 
rêma Nordrhein Westfalen civiyan 
û daxwaznameyek dan parlamenê 
herêmê û daxwaz kirin guşaran 
bixin ser îranê bo rawestandina 
biryarên darvekirinê. 

Şehên ku yek bû ji van jinên 
xwepêşander li pêşiya avahiya vê 
parlamena herêmî bo Rûdawê got: 
"Em bo piştevanî û parêzgeriya 
dayikên xwedî şîn û bi taybet da- 
yikên Kurd ku kesûkarên wan ha- 
tine darvekirin, li vir kom bûne. 
Daxwaza me ji parlamena Al- 
manya û navendên navnetewî ewe 
ku guşaran bixin ser îranê da ku 
kiryarên îdam û îşkenceya li zin- 
danan biwestîne. Herwiha fişaran 
bixin ser rêjîma îranê da tevahiya 
girtiyên îranê azad bike." 

Meha borî, îranê 4 girtiyên Kurd 
îdam kirin û termê wan nedaye 
kesûkaran. Xanimî Şabanî xelka 
navçeya Ehwaz a îranê ye, ew 
Faris e û hatibû piştgirî û hevso- 
ziya xwe bo dayikên kezebşewitî 
yên îranê û bi taybetî dayikên 
Kurd nîşan bide. Şabanî ji Almanya 
re dibêje: "Daxwaz dikim hûn van 
biryarên darvekirinê li berçav big- 
rin û hevkariya îranê nekin. Ew 
rijîm zarokên me yên bê guneh 
darve dike ji ber ku azadîxwaz in. 
Gelo çawa dibe em di xwarin, vex- 
warin û lixwekirina cil û bergan 



Çend xwepêşanderên Kurd, Faris û Beluc li pêşiya Parlamen a NRW 


de, azad nebin." Li gor serjimêri- 
yan sala borî 388 kes li îranê hatin 
darvekirin, yanî her roj zêdeyî ke- 
sekî li îranê hatiye îdamkirin. 
Mîna Ehmedî yek bû ji jinên ku 
wek nûnerên jin û dayikên îranê li 
gel nûnerên parlamena herêmî ci- 
viyan, derbarê nameya wan bo en- 
damên parlamenê, wiha got: "Ji 
me re gotin em dijî darvekirinê ne. 
îran ne tenê tawanbaran darve 
dike, lê herwiha kesên ku çalaki- 
yên siyasî dikin û li gel Komara îs- 
lamî nakok in jî tên îdamkirin." 

Mîna Ehmedî sedemekî din ê vê 
xwepêşandanê bi dayika Ferzadê 
Kemanger ve girêdide. Kemanger 
yek ji her çar darvekiriyên Kurd 
bû.: "Ev bersiveke bo dayika Fer- 
zadê Kemanger, wê gotibû ew nax- 
waze êdî kezeba dayikên din wek 


a wê bişewite, loma em hatin pê- 
şiya parlamen û me ji wan re got 
fermon bibînin dayika Kemanger 
di şîna kurê xwe de dibêje ew nax- 
waze dayikên din jî xembar bin. 
Parlamena herêmî jî gotin ewê 
yekser nerazîbûna xwe bigihînin 
balyozxaneya îranê." 

Behram mêreke hatibû pişteva- 
niya çalakiya jin û dayikên îranê 
bike, wî got: "îro li îranê siyaset 
mijara rojevê ye. Kurd, Fars, Azer 
û Beluç li her cihekî behsa siyaset 
û zordariyên îranê ye. Mijara gir- 
tiyên siyasî mijara hemû xelkê ye." 
Behram amaje da rewşa Tirkî û 
got: "Binerin û bizanin welatên 
cîran çi dikin, 20 Milyon Kurd li 
Tirkiyê hene, lê ev saleke kesek jî 
nehatiye darvekirin, ev tenê li 
îranê heye." 


Ji tirsa dadwer û gurên har 

Dadwerekî Kurd 
revî Holanda 


Amsterdam (Rûdaw) - Dad- 
werê Kurd ê 31 salî, Çagatay 
Çetîn, ji ber hin pirsgirêkan ji 
Tirkiye reviyaye Holanda. Ew 
behsa destpêka pirsgirêkên xwe 
dike û dibêje ku beriya çend 
salan doza qaçaxçîkirina bi mi- 
rovan ji wî re hat dayîn ''Di lêko- 
lînan de, ji min re eşkere bû ku 
destên çendîn dadweran di wê 
meseleyê de heye. Loma wan 
biryara tolhildanê ji min dan.'' 
Piştî demekê bi tometa ''Sivika- 
tîkirina bi nasnameya Tirkî'' bir- 
yara binçavkirina Çetîn derket. 
Çetîn dibêje ''Min di medyayê de 
bi şêweyekî nêgatîv behsa Tir- 
kiyê nekiriye." Çetîn diyar kir ku 
di rûniştina li gel hevalan wî ew 
sohbet kiriye ''Min behsa pirsa 
Ermeniyan kir û min peyva "Ge- 
nocide'' bi kar anî. Lê tiştekî asayî 
ye ku mirov di gel hevalan nerîna 
xwe nîşan bide.'' 

Li dawiyê şeş doz li dijî Çetîn 
hatin vekirin, “Yên ku lêkolîn bi 
min re dikirin, ew bûn ku di 
dozên qaçaxçîtîkirina bi miro- 
van re tawanbar derketibûn. 
Loma wan weke dijminê xwe li 
min dinerî û hewl dan min dîn 
nîşan bidin û min bişînin nex- 
weşxaneya dînan.'' Çetîn ku 
mîna ew dibêje ''Riheke min 
Kurd û yek jî Ermenî ye'', di da- 
wiyê de nameyek ji Serkomarê 
Tirkiyê, Abdullah Gul re şand û 
daxwaza arîkariyê jê kir, lê ber- 
sîv nehat. Paşî polîs bo binçavki- 
rina wî hatin û di dema girtinê 
de, “Wan li min xist û diranekî 
min şikandin, herwiha sefera 
derveyî welat li min 



Dadwerê Kurd, Çagatay Çetîn 

hat qedexekirin û hemû hesa- 
bên min li bankê jî hatin tune 
kirin. Êdî ez têgihiştim ku jiyana 
min li Tirkiyê nema." Çetîn qesta 
Holandayê kir "Ji ber ku Ho- 
landa di sala 2004'an Genocide 
a Ermeniyan bi fermî naskiriye." 

Çetîn li Holanda jî ji gurên har 
ditirse, ji ber di meha Adara borî 
de rastî êrişa 4 ciwanên Tirk hat. 
Di nav kampa penaberan de jî 
gef li wî xwarin. Lê niha ew bi- 
rine cihekî veşartî û ew aram e. 

Çetîn niha hest bi aramiyê 
dike. Lê ew diyar dike ku çîroka 
wî "Nîşan dide ka rewşa mafên 
mirovî li Tirkiyê çawa ye." Der- 
barê rewşa Kurdan li Tirkiyê, wî 
ji rojnameyên Holandî re got 
"Guhertinên bingehîn tune ne, 
çendîn serokên şaredarên Kurd, 
bi sedan zarokên Kurd bi tometa 
peywendiya bi PKK'ê re di zîn- 
danan de ne." Herwiha dibêje 
"Wisa dixuye ku li Tirkiyê aza- 
diya bîrûboçûnan berfirehir 
bûye, lê çi azadiye ku dadwerek 
nikare li cem hevalên xwe axaf- 
tina dilê xwe bike?." 


Yad di hewza avê de xeniqî 


Ji Ewrûpayê çû û li Kurdistanê xeniqî 


Barzan Mihemed Hewlêr 

D i nav girseya qerebalixiya 
çend malbatên cuda de, li 
bexçeyê xwaringehek Hewlêrê 
ji nişkave dengê hawarê bilind 
bû; ev zarokê kê ye di nav 
hewzê de xeniqiye. Bavê za- 
rokê xeniqî, Azad Elî, radibe 
ser piyan û berbi aliyê zarokê 
xeniqî ve bazdide û temaşe 
dike kurê wî Yad e: "Min pif kir 
devê wî, hinek av ji devê wî 
derket, lê ruhê wî nehat." 

Êvara 13'î Hezîran a 2010'an 
li bexçeyê xwaringeheke bajarê 
Hewlêrê, Yad Azad Elî yê 2 salî 
ket nava hewza ava bexçeya 
xwaringehê û xeniqî. Bavê Yad 
bûyer wek qeza û qeder binav 
kir, loma doz dijî kesî tomar 
nekir. 


Ev 12 sal in Azad li Swêsra 
dimîn e û hilgirê regeznameya 
Swêsrî ye û sala 2007'an li wî 
welatî li gel keçeke Hewlêrî ze- 
wicî, sala din zarokekî wan bi 
navê Yad jidayik bû. Dayika Yad 
ku nexwest navê wê bê belav- 
kirin, jiber girî çavên wê sor 
bûbûn û bi kelegirî wiha got: 
"Yad li xerîbiyê û bi dijwarî ji- 
dayik bû, hezkirina ti zarokên 
min ên din nagihe hezkirina 
min ji Yad re." 

Azad û malbata xwe roja 05'î 
Hezîran a 2010'an bo serdana 
xizm û dostên xwe vedigerin 
Kurdistanê. Dilê wan pir bi wî 
zarokî xweş bû, lê piştî hefte- 
yekê xweşiya wan têk çû û bû 
girî û şîngirêdan. Bavê Yad got: 
"Xweşiya hatina me bû girî û 
şîngirêdan." Azad û malbata 


xwe bi rêya Tirkiyê hatin Kur- 
distanê. Dema gihiştin Diyar- 
bekirê, çaverê kirin heta xalê 
Yad bê û wan bîne, jiber seqa 
germ bû û da ku Yad germê 
nexwe. Dema xalê Yad, wî di- 
bîne dilê wî pir xweş dibe: "Za- 
rokekî pir xwînşêrîn û jîr bû." 

Azad diyar kir ku li Swêsra 
Yad kêm caran derveyî malê dî- 
tiye, loma dema hat Kurdistanê 
li gel zarokan yarî dikir bi hev 
re dilîstin, dixwest herdem li 
gel zarokan be. Wê şevê du 
caran min wî anî ba xwe, cara 
sêyem tenê 10 xulekan haya 
min jê nema, xeniqî: "Dema 
min Yad mirî dît, min hest kir 
ruhê min derdikeve." Bavê Yad 
sipasiya xweda dike ku kurê wî 
li Kurdistanê mir lê ne li Ew- 
rûpa, jiber ger li Ewrûpa mi- 


riba wê bi 
asanî negi- 
hişta destê 
wan û dûre jî 
wê gelek pere li 
anîna wî bo Kurdis- 
tanê xeric bikira." 

Çeto Fazil ku xiz- 
mekî nêzîkî Azad e 
got dema wan nû- 
çeya hatina Azad bi- 
hîst pir dilxweş bûn, 
herdu zarokên wî 
Elend û Ehmed her- 
dem jê pirsîne 
kengî Yad dibî- 
nin, wan berê bi 
rêya Webcam 
Yad dîtibû: "Dema 
Yad dîtin bi berdewamî yarî li 
gel dikirin." Dema Ehmed û 
Elend nûçeya mirina Yad dibihî- 


ip 




zin, Ehemd ê 4 
salî dest bi girî 
dike, lê Elend ku 
hevtemenê Yad 
bû, nizanîbû mirin 
çiye û wiha bawer 
dikir ku wek atarî ye, 
ger mirov bimire piş- 
tre dikare careke din 
sax bibe: "Piştî du 
rojan Elend digot 
bavo Yad nehat." 

Dayika Yad, ew 
heta hetayê jidest da 
û yadigariya herî 
mezin ku ji Yad bo 
dayika wî man, wê- 
neyên wî bûn, lê şeva 
bûyerê çenteyê wê jê 
tê dizîn û ew ka- 
mera ku wêneyên 
Yad tê de bûn di 
^ hundirê çentê de 
bûn, ew tenê dixwaze wêneyên 
Yad lê vegerînin, wekî din dax- 
waza tiştekî nake. 


efl 

ÇAND û Huner 


Li Amedê bo cara l'ê 
Konferansa Şanoya 
Kurdî li dar dikeve 

"Di bingeha tragedya de çawa muzîk, rîtm û hinek sema 
hebe, Şanoya Kurdî jî li ser rîtmeke dengbêjiyê avabûye." 


Şengul Ogur Nisêbîn 

■ i bo axaftina li ser şanoya 
I Kurdî me xwe gihand Na- 
venda Çanda Mîttanî ya Ni- 
sêbînê û em bi şanogor 
Kemal Orgun re rûniştin. 
Orgû wiha dest pêkir: "Şa- 
noya Kurdî xwedî çav- 
kanî û bingehên mezin e. 

Lê çiqasî lêkolîn hatine 
kirin û çiqasî derke 


tine holê, ev pirseke din e.” 

Kemal Orgûn diyar dike 
ku: "Şanoya Kurdî li ser 
solo avabûye. Di bingeha 
tragedya de çawa muzîk, 
rîtm û hinek sema hebe, Şa- 
noya Kurdî jî li ser rîtmeke 
dengbêjiyê avabûye." Orgun 
dengbêjiyê dide ber efekte 
biyanikirinê û dibêje: 
"Her çendî ku 
yekem kesê ku 
efekta biyaniki- 
rinê di şanoyê 
de bikaranî 


wekî Bertolt Brecht bê 
zanîn jî, Kurdan her çiqasî 
ne plan û proje be jî, bi 
dengbêjiya xwe beriya niha 
bi hezaran salan li dijî ve- 
gotina dramatîk efekta bi- 
yanikirinê bi kar anîne.” 

Li ser Şanoya Kurdî ya 
Modern jî, Kemal Orgun got 
100-150 sal raboriya Şa- 
noya Kurdî ya modern 
heye: Li Başûr, di navbera 
salên 1910-1920'an de hel- 
bestên hin hozanan ji hêla 
komên gerok ve di nav gel 


22 Heziran 


2010 


Komeke hunermendên Kurd li ser dika şanoyê 


de hatine lîstin û nasandin. 
Ewherwiha dibêje: "Em di- 
bînin ku di lîstikê de rola 
jinê zilam dilîze. Lê ev ne 
tenê di nav me de wilo ye; 
wan deman di nav civakên 
din de jî wilo bû.” Derbarê 
Bakur jî diçe beriya 20 
salan û behsa dijwariya Şa- 
noyê dike: "Dema ku di 
salên 1990'î de me dest bi 


Kemal Orgun kî ye? 

Kemal Orgun ji Çewlikê ye. Ev 20 sal in di nava Şanogeriya Kurdî 
de ye. Hem lîstikvanî hem jî derhênerî kiriye. Di sala 2002'an de ro- 
maneke wî ya bi navê "Li Qiraxa Şevê Hîvron” çap bûye. Lîstikên bi navê 
Bayê Elegezê, Mar Fîstanê Reş, Pepûk çi ye tu dizanî?, Çend Diyaog, Navê 
Vê Lîstike Çi Ye, Nobedarê Deriyê Cinetê, Evdalê Zeynikê, Dîlana Xweristê ni- 
visîne. Niha li Nisêbînê dijî û li Navenda Çanda Mîtannî xebatên şanoyê dike. 


şanoyê kir ne lîstikvan, ne 
temaşevan, ne derhêner û 
ne jî nivîskarê me hebûn. 
Şanoya ku me dikir sûc bû, 
loma me bi zimanekî qede- 
xekirî şano dikir, me şa- 
noya gelê ku dihate înkar 
kirin dilîst, ango me 'şano- 
yên qorsan' dikir." 

Dema ku mijar dibe Şa- 
nogeriya Kurd, Kemal 
Orgun nayê nasîn, ew di- 
bêje: Sedem Populîzm e, 
Şanoya Populîst xwe ra- 
destî qelsiya civakê dike û 
bo vê jî populîzm di civakê 
de her tim xwe zû bi rêxis- 
tin dike. Huner divê bika- 
ribe di hest û ramana 
civakê de aloziyan pêk 
bîne. Vêca kesên ku bi rastî 
hunerê dikin zû nayên 
nasîn. 


Kemal Orgun li ser grini- 
giya şanoyê dibêje: "Di Şerê 
Cîhanê yê Duyemîn de Al- 
manya ziyaneke mezin dît.. 
Piştî şer ew zû bi ser xwe 
%e hat. Alman dibêjin 
"Sedem şanoya me ye. Piştî 
şer pêşîn me şanoyê xwe ji 
nû ve ava kir.” 

Li dawiyê Kemal got ku 
ew ê di meha îlon a 
2010'an de li Amedê cara 
yekem konferansekê li ser 
Şanogeriya Kurdî lidarbixin 
û ew ê pirsgirêkên Şanoya 
Kurdî ya Netewî nîqaş 
bikin: "Em bangî şanoger, 
derhêner û nivîskarên çar 
parçeyên Kurdistanê dikin 
ku beşdariyê di vê konfe- 
ransê de bikin.” 



Rûniştineke Kulûba Xwendinê ya Diyarbekirê 


Robîn Botî Amed 

L i Amedê bi navê "Ku- 
lûba Xwendinê Ya Di- 
yarbekir” komek heye. Ew 
kom ji 8 kesan pêk tê. Her 
hefte li ser pirtûkeke 
Kurdî bi kûr û hûr diseki- 
nin, tekstên pirtûkan wekî 
tevnekê ji hev vediçirînin, 
bi nivîskarên Kurd re civî- 
nan li dardixin, bi wan re 
nîqaşên wêjeyî û rewşen- 
bîrî dikin. Bi kurtasî 
ziman û wêjeya Kurdî ji 
xwe re dikin mereq. Ji bo 
ku em bêtir vê kulûbê nas 
bikin me xwe gihand yek 
ji avakarê wê, Tahir Ta- 
ninha ji Rûdawê re diyar- 
kir ku ev Kulûb di bin 
banê DSM "Diyarbakir 


Sanat Merkezî- Navenda 
Hunera Amedê" de ji aliyê 
wî û hevalê wî Evdile ve 
hatiye damezirandin. 

"Em ji xwendina Kurdî 
hez dikin" 

Ew li ser armancên xwe 
daxive û dibêje ku hemû 
kul û derdê wan ew e ku 
pirtûkên Kurdî baş bêne 
xwendin û li ser wêjeya 
Kurdî rexneyên baş bêne 
bikaranîn, "Em ji xwen- 
dina Kurdî hez dikin û 
mebesta me ew e ku 
xwendina bi Kurdî pêş ve 
biçe. Kulûba me cihê par- 
vekirina li ser pirtûkên 
Kurdî, ramanên cûda bi 
cûda ne û cihê wêjeya 


kurdî ye. Em her hefte pir- 
tûkekî bi kurdî dixwînin û 
li ser wê pirtûkê gotubê- 
jên wêjeyî û hunerî 
dikin...” 

Tahir Taninha nêzîkî du 
mehan e gazî nivîskarên 
ku li Amedê dijîn dikin, 
"Piraniya nivîskarên ku 
em gazî wan dikin dibin 
mêhvanê me. Lê hin nivîs- 
kar agahdarî jî nadin me û 
tevlî civîna me nabin. Em 
pirtûkên wan dikirin û li 
ser metnê wan disekinin; 
lê ew xwe nabînîn bên ci- 
vîna me û me biçûk, têne- 
gihiştî dibînîn; lê çi dibe 
bila bibe em bi xwendina 
wêjeya Kurdî bi israr in.” 

Taninha behs dike ku 
reaksiyon û tevlêbûn ne li 


"Em xeyal dikin ku 
nivîskarekî me xelata 
Nobelê bistîne!" 

DSM nivîskarên ku li Amedê dijîn 
vedixwîne, lê hin nivîskar agahdarî jî 
nadin û tevlî civînên wan jî nabin 


gora dilê wî ye, "Ez bawer 
im dê rojên pêş de xwen- 
dakarên Zanîngeha Dîc- 
leyê reaksîyonekî baş 
bidin van çalakiyên me 
yên wêjeyî.” 

"Nîqaşên wêjeyî her roj 
zêde dibin!" 

Ew li gel kêmasiyên 
xwe rewşa ziman û wê- 
jeya Kurdî li Amedê baş 
dibîne, "Li ser wêjeya 
Kurdî her dem niqaş hene 
û her roj zêde dibin. Di 
nav van nîqaşan de wê ra- 
manên baş derbikevin 
holê.” 

erbarê Kurdên Tirkînûs 
jî balê dikişîne ser van 
salên dawî ku çend xela- 


tên wêjeya Tirkî didin 
Kurdên Tirkînûs, "Di bin 
van xelatan de hin tişt baş 
xuya nakin. Lê em niha ni- 
karin bêjin polîtikayeke 
serdestan e. Kurdên bi 
tirkî behrem diafrînîn va- 
lahiyekê jî dadigirin. Heta 
niha nivîskarên tirkan ji 
devê xwe behsa me diki- 
rin. Lê niha bi eslê xwe 
kurd bin jî; lê tirkî dinivî- 
sînin, ev tişt gora min 
çêtir e ji devê nivîskarê 
xelkê bête nivîsîn. Em xurt 
bibin, em ê panelên li ser 
wêjeya kurdî çêbikin...” 

"Sala bê em ê li ser wê- 
jeya klasîka kurdî bise- 
kînin" 


Li ser plan û projeyên 
Kulûba Xwendinê Ya Di- 
yarbekirê jî Tahir Taninha 
destnîşan dike ku wê xe- 
batên wan her hefte ber- 
dewam bike û wê sala bê 
li ser wêjeya klasîk a 
kurdî bisekînin, "Ji Baba 
Tahirê Ûryan û heta Nu- 
reddîn Zaza em ê bixwî- 
nin û li ser berhemên 
nivîskaran niqaşan bikin. 
Ev sala bê heger derfetên 
me çêbibin em ê kovareke 
rexneyî bi navê 'şûjin' 
amede bikin. Xewn û xeya- 
lên me ew e ku romanên 
kurdî di cihanê de deng 
vedin û niviskarekî me xe- 
lata Nobelê bistîne...” 














Rûdaw 


W ê rojê, piştî daweta kurê 
xalê min, em bi malbatî li 
ser taştê rûniştin. Gava kurê 
min Loran rahişt gitarê, axaftin 
hat ser stranê. Bûka me, huner- 
menda hêja Yekbûn pirsî: “Ev 
çima hemû stran bi zimanê 
mêran tên gotin?” 

Ev mijar bi dehên caran ha- 
tiye gotûbêjkirin, lê mixabin her 
dem wek gelek pirsgirêkan, 
tenê hatiye gotin û hew. Berî 
niha jî min ev di çend civînan de 
gotiye: strana Kurdî nêr e. Nêr e 
ji ber ku civata me nêr e. Nêr e 
ji ber ku di destê mêran de ye. 

Eger em li diroka nêzîk ya 
stranê vegerin,em ê pêrgî gelek 
stranên ku li ser zimanê jinê lê bi 
dengê mêran hatine gotin, bibin. 
Strana Zerga yek ji stranên herî 
serkeftî ye ku bi dengê Miradê 
Kinê belav bûye. Besna Xelîl, 
Êmûşa Hemo, Bavo, Çawişo, 
Delal, Sinano û gelek stranên 
din. Di strana Çawişo de ev yek 
pir eşkere derdikeve pêş, bê 
çawa jin -ji ber ku nikare bi xwe 
bibêje- li Husênê Farê digere ku 
bavêje ser evîna wê û çawîşê wê. 

Dêmekî ev pirsgirêk ne ya vê 
rojê ye, ne jî ya jinê ye. Ew a di- 
rokê ye, sedemê wê jî serdestiya 
mêr û civaka nêr e. Ew tiştê ku 
navê wê şerm e, wek kelama 
herî mezin li hemberî hest û 
dengê jinê derketiye. Li civaka 


xwe de hin jî şerm dikin. Hinek 
stranbêj xwedêgiravî bi zimanê 
jinê distrên. Strana ku mêreki 
gotiye, cihê mê û nêr duguherin 
û wek serkeftinekê îlan dikin. 
Lê ew bi xwe tabloyek weha 
derdikeve pêş, mirov nizane ne 
bikene, ne bigrî. Ji we re strana 
“Salana, salana” ji serî heya 
dawî pismam li ser dotmama 
xwe distrê. Stranbêja me hatiye 
û tenê li şûna pismamê te me ki- 
riye dotmama te me û tekst wek 
xwe maye. Yanî pismamê wê sa- 
lana salana diçe ser avê, çeka ra- 
dixe... 

Li dawî, ez nizanim çima ez 
her gav pêwîstiyê bi paragrafek 
weha dibînim ku bêjim nerîna 
min nayê wateya ku ji binî ve 
jinê bi zimanê xwe ne straye, 
yan jî hestên xwe negotine. Na, 
lê dema em li hejmara stranan 
dinerin, stranên ku jinan bi xwe 
jî strane, strana jinê heya dere- 
ceya tunebûnê kêm e. Ez zanim 
niha yek dikare rabe û çend 
stranan rêz bike, lê pirsgirêk ji 
çend stranan wêdetir e, pirsgi- 
rêk ew e ku gerek stran ne tenê 
para hestên nêr be. Gerek hes- 
tên jinê -ne tenê dayik- bi her 
awayî di nava tekstan de li cih 
bigere. Wê demê em ê xemlek 
bedewtir bibînin. Hebûna nêr û 
mê di Kurmancî de pêwîstiya 
strana jinê ferz dike. 


ÇAND û Huner 

“Mazada armancên xêrdar" 


Strana Jinê 


Derdê Hewiyê bû fîlm 

Kirasê Mirinê 


HEWjTl 


Salihê Kevirbirî Stenbol 

M ujde Arslanê di vê dema 
dawî de bi fîlmê xwe yê bi 
navê 'Kirasê Mirinê: Hewîtî' bala 
raya giştî, çapemenî û sînemahe- 
zan dikişîne ser xwe. Şayanê go- 
tinê ye ku di rojên dawî de fîlm du 
caran di televizyona bi navê 
'Kanal 24'ê de, bi zimanê Kurdî 
hat weşandin. Arslana ku heta 
niha sê kurtefîlm kişandine, diyar 
dike ku ew di fîlmên xwe de ser- 
pêhatiya Kurdan vedibêje. 

Di gotûbêjek ku min sala par pê 
re kiribû de, Mujde Arslanê bi van 
kurtehevokan behsa naveroka 
herdu fîlmên xwe dikirin: “Fîlmê 
min ê yekem, 'Lîstika Dawî', 
behsa hevaltiya du zilamên pîr 
dike; ku yek tune be yê din jî wê 
nikaribe bijî. Bi vê bingehê ez 
derketim rê; ji du saliya min pê ve 
min jiyana xwe li ba pîrik û kalikê 
xwe borand; dê û bavê min ji ber 
şer mecbûr man, derbasî aliyê 
din ê sînor yanî derbasî Sûriyê 


bibin. Ji bo vê yekê ez difikirim ku 
dinyaya herî zêde ez pê dizanim 
jiyana kalemêran e. Fîlmê min ê 
duyem Tov' behsa serpêhatiya 
jin û mêrekî kalemêr dike. Ji bo 
Kurdan ax girîng e; bêyî ku ax 
hebe ew nikarin bijîn. Tevahiya 
fîlm behsa vê yekê dike.” 

Herçî 'Kirasê Mirinê: Hewîtî' 
ye, serpêhatiya xwe ji jiyana kare- 
satî ya Emîneya Mêrdînî werdi- 
gire. Emîne, meta Mujde Arslanê 
ye. Rewşa 'malkambaxî' ya Emî- 
neyê bandorek wisa li ser Muj- 
deyê hiştiye ku piştî 'badana zend 
û bendan' rabûye li ser vê mijarê 
fîlmek çêkiriye. Di kesayetiya 
Emîneyê de, fîlm behsa trajediya 
jinên ku hewî têne ser wan dike. 
Hewiyên ku di ciwaniya xwe de 
'malik li wan dibe wêran.' 

Festivala Porteqala Zêrîn ya 
Antalyayê ya Navneteweyî, 28. 
Festîvala Fîlman ya Navneteweyî 
li Stenbolê, Festîvala Fîlman ya 
Navneteweyî li Enqereyê, Rojên 
Fîlman yên Navneteweyî li Diyar- 


ku ji jinê re girtî be,mirov nikare 
rastî hunera wê bê. Wek pira- 
niya tiştan, stran jî para mêran 
ketiye. Strana vê rojê, an jî ya 30 
salên dawî, ji ber ku bêhtir bi 
delameta hişyarkirina gel ve 
mijûl bû, kesî giringî nedida van 
pirsgirêkan. Navroka wan ji sedî 
90 siyasî, heya îdolojî bûn. 

Û niha piştî ku hinekî ew dem 
derbas bûn, çima hîn jî stran nêr e? 
Di nerîna min de rizgarî, pêşke- 
tin û azadiya ku hinek jinên hu- 
nermend îdîa dikin, tenê ji 
derve ye, ew di hest û mejiyên 


Mujde Arslan 


Ji zar û ziman dikeve, nema dia- 
xive! 

'Kirasê Mirinê: Hewîtî', bi ser- 
pêhatiya Emîneyê, dêhn û bala 
me dibe ser hewîtî û karesatên ku 
jinên hewî dikişînin. Bi gotinek 
din, di fîlmê Arslanê de çîroka 
Emîneyê, jinên hewî ji me re ve- 
dibêjin. 

Di fîlm de gava ku li cem herdu 
hewî û mêrê wê ji jinekê pirsa 
hewîtiyê tê kirin, bersiva ku dibe 
kezeba temaşevan dişewitîne: 
“Xweha min, ma ezê li ser hewî- 
tiyê çi bibêjim? Hewîtî, kirasê mi- 
rinê ye û hew!” 

Pirsa dawî Mujde Arslan bixwe 
dike: 'Emîne wê carek din nea- 
xive, lê jinên din ên hewî? 


Belgewar, rengîn, 45 deqe, Kurdî 
Bi jêrnivîsa Tirkî, Îngilîzî, 2009 


Hekîm Sefkan 


bekirê, Rojên Fîlmên Belgewar ên 
li Îzmîrê û Hefteya Kurtefîlmên 
Kurdan li Hamburgê, çend festî- 
val û çalakî ne ku fîlmê navborî 
heta niha beşdarî lê kiriye. 

Bifermin em guh bidin derhê- 
nera fîlmê navborî Mujde Arslanê 
bê ka li ser meta xwe Emîneyê çi 
ji me re dibêje: “Meta min Emîne, 
di 16 saliya xwe de çû ser hewiyê. 
Kesê pê re zewicî, pismamê wê 
bû. Şidetek giran ji mêrê xwe dît. 
Her cara ku lêdan xwar, xwe avêt 
bextê mala bavê xwe. Her cara ku 
birînên wê baş bûn, kesê ku ew 
dianî malê, dîsa bavê wê bixwe 
bû. Dîmenên meta min Emîneyê 
yên bi awayê ser û çav werimî, 
pêxwas û bi giriyan gava ku bi 


darê zorê li mala wê vedigeran- 
din, dîmenên bîranînên zaroka- 
tiya min ên yekem bûn ku tên 
bîra min. Her cara ku dihat ser û 
çavên wê reşoşîno bûn. Carinan li 
gel birîndariya giran, ducanî jî 
dihat...” 

We got çi bi Emîneyê hat? Ve- 
gotin û nivîsandina vê mijarê 
bixwe jî, di 'baristana dilan' de êş 
û janek mezin vedihewîne: 
Emîne di nava salan de, aqilê heyî 
winda dike. Ji mal direve. Mêrê 
wê zêdetir lê dixe. Her ku lêdanê 
dixwe, Emîneya belengaz xerab- 
tir dibe. Di dawiya salên xwe yên 
30'î de, di serdemek ku rojê 8 he- 
bikên dermanan dixwarin de, 
dermanek lê nayê û felc lê dikeve. 


Metika Mujde Arslan Emîne.v 

Mujde Arslan mijara belgefilma xwe ji cîroka metika xwe 
û însanên wekê wê girtiye 


Yek ji tabloyên Yehya Silo ku 
pêşkêşî navenda civakî/hunerî 
“Mehrgenerationenhaus" kirin 


Köln (Rûdaw) - Şêwekar û karî- 
katûrîstê Kurd, Yehya Silo ku ji bo 
Rûdawê jî heftane karîkatûran 
amade dike, bi çalakiyek balkêş 
bala raya giştî ya herêma Neuwied 
a Almanyayê kişand ser xwe. 

Yehya Siloyê ku li Neuwiedê di 
kampek penaberan de dijî, bi hu- 
nera xwe bala rayedarên fermî ki- 
şandiye ser xwe û bi belaşdayîna 
2 tabloyên xwe ji bo navenda ci- 
vakî û hunerî “Mehrgenerationen- 
haus" bala çapemeniya herêmî jî 
kişand. 

Tabloyên ku weke alîkarî pêş- 
keşî Mehrgenerationenhaus hatin 
kirin, di çarçoveya şahiya havînê 


Yehya Silo 

ya firehçandî “Interkulturelles 
Sommerfest" di 18'ê vê mehê de, 
bi rêya mazadê hatin firotin. Roj- 
nameyên herêmî “Blick aktuell" ji 
Neuwied û “Rhein-Zeitung" ji Kob- 
lenz cih dan helwesta Yehya Silo û 
“Blick aktuell" jî bi sernavê 
“Mazad bo armancên xêrdar" bi 
berfirehî behsa meseleyê kirin û 
şêwekarê Kurd û rewşa wî bi 
xwendevanên xwe da nasandin. 

HRW sinetkirina jinan li Başûrê 
Kurdistanê bi tundî rexne kir 

Bi taybetî li herêma Germiyan sinetkirina jin û keçan 
kevneşopiyek bevalbûyî ye û wek karekî asayî tê dîtin 


Li Akrê jinek bi keviran hat kuştin 



Tîmek ji rêxistina HRW ji bo amadekirina raportê çûn Başûrê Kurdistanê 


R êxistina Çavdêriya Mafê Mi- 
rovan (HRW) derbarê sinet- 
kirina jinan de li Başûrê 
Kurdistanê raporek bi sernivîsa 
"Ez girtim û birim û tiştek ji min 
re negotin!" weşand. 

HRW ya ku navenda wê li Ame- 
rîka bajarê New Yorkê ye, rêxisti- 
nek wiha ye ku raporên wê li 
seranserê cîhanê ji aliyên fermî 
ve cidî tên girtin. Vê rêxistinê ra- 
porek berfereh li ser rewşa jinan 
li Başûrê Kurdistanê û bi taybetî 
sinetkirina wan amade kir. Rapor 
bi ferehî behsa binpêkirina mafê 
jinan li Başûrê Kurdistanê dike. 


Ew rapor li ser bingeha çavdêri- 
yek dûr û dirêj ku ji sala 2009 de 
dest pê kiribû, hatiye amadekirin. 
Di Gulana sala 2009 de, tîmek ji 
HRW çûbû Başûrê Kurdistanê û li 
herêmên wek Germiyan û Ranya 
lêkolînek çêkiribû. Di encama wê 
lêkolînê de raporek ji 80 rûpelan 
hatibû amadekirin. Ew tîm di wê 
lêkolîna xwe de gihiştibû wê en- 
camê ku li Başûrê Kurdistanê û bi 
taybetî li herêma Germiyan, si- 
netkirina jinan adetek belavbûyî 
ye û tiştekî asayî tê dîtin. 

Di raporê de reqemek > ilî 
derdikeve. Li gora ku rapor ar 



Li Amedê kevneşopiyeke din: 

Malên Şînê 

Bawer Çem Amed 

D i nava 15 salan de li Amedê bi 
dehan Malên Şînê ava bûn. Ji 
ber ku daîre û avahî têr nakin, her 
navçeyek, hema hema her gun- 
dekî ji xwe re malek şînê ava ki- 
riye. 

Di nava Kurdan de serdan, çûn 
û hatin herî zêde di du bûyeran 
de çêdibin. Yek şîn û ya din jî şahî 
ye. Yek rûyê xemgîniyê û ya din jî 
rûyê şanaziyê ye. Hemû kes di- 
zane ku berê dawetên Kurdan 
heft roj û heft şev dom dikirin û 
şînên Kurdan jî sê roj dewam di- 
kirin. Lê niha li bajaran, bi taybetî 
li Amedê dawetên Kurdan du şev 
û du roj dajon lê, şîn sê roj li ser 
hev dewam dikin. Di nava 15 
salên dawî de li Amedê bi dehan 
malên şînê vebûn. Li her taxek 
Amedê yek an jî du malên şînê 
hene. Carna dibe ku ev mala şînê 



ye navçeyeke be, dibe ku tenê yê 
gundekî be. Her wiha kesên ku ji 
bajar û navçeyên Çewlik, Sêrt û 
Êlihê hatine jî ji xwe re li ser navê 
navçe û bajarê xwe malên şînê 
vekirine. Di van malan de ji bo ku 
xizmetek baş bê kirin û tu pirsgi- 
rêk dernekevin, çayxane hatine 
avakirin. Di şînan de her deqe li 
kesên tên şînê çay tê belavkirin. Ji 
bo vê yekê jî du kes tên peywir- 
darkirin.Di hin malên şînê de ji 
bo miriyan morg hatine avakirin 
û di hin malan de jî cihê şûştina 
cenaze ava kirine. Mela jî neha- 
tine jibîrkirin. Ji bo ku mela bika- 
ribin bi hêsanî dua bixwînin û 
dengê xwe bigihînin hemû kesî, 
pergala haporlor, mîkrofon û 
dengan jî hatine danîn. 

Tenê mêr diçin 

Taybetiyek van malên şînê 


dike, li Başûrê Kurdistanê rêjeya 
sinetkirina jinan ji sedî 60 e. Ev jî 
reqemek gelekî bilind e. Ji raporê 
îstatîstîkek wiha derdikeve ku li 
Silêmaniyê di navbera salên 
2007-2008 de, ji sedî 77'ê keçên 
ku hatine sinetkirina temenê wan 
ji 14 salan dest pê dike. 

Her çiqasî Parlamentoya Kur- 
distanê di sala 2008'an de sinet- 
kirina jinan qedexe kiribe û 
cezayê wê destnîşan kiribe jî, lê 
heta niha ne hikûmetê ne jî par- 
lamentoyê nekaribûne rê li pê- 
şiya vê metoda îşkencekirina keç 
û jinan bigirin. 


heye, tenê mêr tev li şînan dibin. 
Jin di malên xizm, nas û dostên 
mirî de diçin serxweşiyê. Gelek 
caran ev malên şînê ji cenazeyên 
gerîlayên PKK'ê re jî malovanî 
dikin. Di piraniya van malan de bi 
Kurdî dua tên kirin û mewlûd jî bi 
Kurdî tê xwendin. Welatiyekî ji 
Pîrana Amedê Levent Ozbulut 
(72), ji Rûdawê re behsa şînên 
berê û yên niha kir. 

Ozbulut, wiha got: "Berê dema 
yek dimir, bi rojan şûnde em pê 
dihesiyan, hewarî dihatin û piştre 
em bi hespan ber bi gund ve bi rê 
diketin. Hinek ji me torbê şekir, 
hinek ji me zexîre û hinek ji me jî 
çay dibirin. Ewçax şewat pir bû. 
Niha dilşewatî nemaye. Li vir 
gelek kes tên malên şînê lê yên ku 
digirîn kêm in. Duaya xwe dikin û 
derdikevin.” 

Şîn sê rojan didome 

Yek ji welatiyan Zana Bîlen jî 
tespîtek balkêş kir. Bîlen, destnî- 
şan kir ku malên şînê ne tenê cihê 
şîngirtinê, di heman demê de cihê 
pêkvegirêdan û xurtkirina têkili- 
yên malbatî û eşîrî ne. Bîlen, wiha 


Akrê (Rûdaw) - Hefteya borî 
jinek 25 salî bi navê Evîn. F. li 
qezaya Akrê ji aliyê mêrê wê ve 
hat kevirbarankirin û dûre jî 
mêrê wê, ew bi gulleyan kuşt û 
xwe da destê polîsan. 

Çavkaniyekê ji nexweşxaneya 
bihawarçûnê ya Akrê, ku di 
dema birina termê jinikê de li 
nexweşxanê bû, ji bo Rûdawê 
ragihand: "Şopên lêdanê li ser 
laş û dev û rûyê jinikê diyar 
bûn. Dixuya bi keviran lê hatiye 
dayîn, herwiha şûn û şopên 
gulleyan jî li ser laşê wê hebûn." 

Rêveberê Şopandina Tundû- 
tûkiya Dijî Jinan li Akrê Komî- 
ser Tehsîn bêagahiya xwe ji 
awayê kuştina vê jinê pêşan da 
û got: "Ew karê rêveberiya polîs 
e û niha kujer ji bo dadgehê ha- 
tiye radestkirin." 

Rûdaw peywendî li gel Rêve- 
beriya Polîsên Akrê kir, lê ne 
amade bû ti daxuyaniyekê bide. 

Evîn. F. xelka gundekî devera 
Berwarî ye li parêzgeha Dihokê 
û ev du sal bûn li gel M. zewicî 
bû. M. niştecihê Akrê ye, ser- 
bazê artêşa Iraqê ye û dewama 
wî li Bexda ye. 

Xizmekî nêzîkî M. ji bo Rû- 
dawê daxuyand ku: "M. li ser 
pirsgirêkek civakî jina xwe 
kuşt. Piştre xwe radestî polîsan 
kir. Em jî çaverê dikin ew bê 
dadgehkirin." 

Berpirsa Civata Akrê ya Yekî- 
tiya Afretên Kurdistanê Leyla 
Ebdulcebar, ji bo Rûdawê diyar 
kir ku yekîtiya wan desttêwer- 
danê di vê dosiyê de nake: "Ji 
ber kujerê wê bi xwe, xwe ra- 


destî yasa kiriye." Leyla tekez 
kir ku haya wê ji awayê kuştina 
vê jinikê nîne. 

Rêveberê dadwerî ya pizîşkî 
li Dihokê Dr. Efrasiyab Musîs ji 
bo Rûdawê axivî û wiha got: 
"Ew jina ku li Akrê hatiye kuş- 
tin, ji ber lêdana li serê wê bi 
dar, kevir û hesinan serê wê te- 
qiyaye. Her bi heman sedemê 
jiyana xwe jidest daye. Şûna 
gulleyan li ser laşê vê jinikê 
nîne. Tenê li ser serê wê şûna 
lêdanê xuyaye." 

Li gor serjimêriya Rêveberiya 
Şopandina Tundûtûjiya Dijî 
Jinan li Dihokê, di hundirê 4 
mehên borî de heta niha zêdeyî 
20 jinan li Dihokê hatine kuştin 
û 15 bûyerên tundûtûjî û dest- 
dirêjî li dijî jinan hatine tomar- 
kirin. 

Civaknas Seîd Baranî, kuştina 
vê jinê bi vî awayî wek 'nexwe- 
şiya civakî' bi nav dike û dibêje: 
"Parçebûna civakî, pêşkeftina 
teknolojiyê, geşbûna rewşa 
aborî û lawaziya aliyê hizrî wiha 
dike rêjeya kuştinê zêde bibe. 
Niha rêjeya kuştina jinan li Akrê 
û derdora wê zêde dibe ji ber 
mentalîteya eşîrperestî serdest 
e. Rewşa wan a aborî baş e, û 
dema rewşa wan a aborî baş bû, 
aliyên şehwetê zêde dibin û ali- 
yên hizrî paş dikevin." 

Di derbarê kuştina jinan bi 
keviran, civaknas Baranî wiha 
axivî: "Ew acizî û kîndarî ye ku 
kesûkarên jinê pêşan didin, ew 
wiha hizr dikin ger jinê bi kevi- 
ran bikujin, wê ji bo jinên din jî 
bibe pend û îbret." 



Wêneyek ji malek şîne li Amedê 


axivî: "Bi riya malên şînê, îro mal, 
binemal û eşîr dikarin bi awayekî 
hêsantir li hev xwedî derkevin. 
Her meh mirov buhayek pir kêm 
mehaneya xwe didin van malan. 
Pereyên ku tên topkirin, di şîna 
mirovan de dibe xizmet. Sê rojan 
şîn dom dike. Di şînê de her deqe 
çay tê belavkirin, malbatên ku 
dixwazin xwarin jî sîparîş dikin.” 


Bîlen, da zanîn ku ew di mala şînê 
de teknîkê bi kar tînin û wiha 
dom kir: "Telefonên hemû nas û 
dostan li mala şînê, di telefonekê 
de wek kom qeydkirî ne. Dema 
yek dimire, bi tikînek, di nava sa- 
lîseyekê de ev xeber digihije be- 
rîka hemû kesî. Hêj nîv saet 
nabore, bi sedan kes li ber derê 
mala şînê top dibin.” 

"Çare nîne, PKK û Ocalan wê xwe bidin qebûlkirin" 



Gunay Aslan 


31 'ê Gulanê Serokê PKK'ê Abdula 
Ocalan bi rêya parêzerên xwe ra- 
gihand: ji ber ku xebatên wiyên ji 
bona aştiyê encam nadin, ew xwe 
şûnde dikişîne û ji vir û pêde wê ji 
şer û dijwariyên ku li Bakurê Kur- 
distan û Tirkiyê çêbibin ne berpirs 
e. Li pey vêna jî PKK'ê biryara şer 
da, xeberên mirin û hatina cena- 
zan jî dest pê kir. 

Di derbarê pêşveçûnên li Tirkiyê 
û Kurdisanê, pêşniyazên PKK'ê û 
AKP'êyên ji bona çareseriyê, ziyan 
û qezencên vîşerî çi ne, em bi ni- 
vîskar û rojnamevan Guney Aslan 
re peyivîn. 

Rûdaw: Hatina grûpên aştiyê, 
hêviyên vebûna demokratîk, 
tabloyê pêşveçûnên di bin navê 
vebûna li hember Kurdan ha- 
tine meydanê. Niha jî zêdebûna 
operasyonan, hatina cenazan 
û temirina hêviyan, Tirkiye 
carek din zîvirî serî? 

G. Aslan: Tabloya heyî ti hêviyan 
nade. lê zîvirîna serî jî ne mimkun 
e. Pevçûn û şer carek din dest pê 
kirin, carek din navber vedibin û 
ji hevdûrketin çêdibe. Serûbin 
bûn di nava gel de çêdibin, lê ji 
sala derbasbûyî ve tîr ji kevanê 
derketiye û berbi armancê ve 
diçe. Lê xemek mezin hêj can jî 
diçin, mirov dimirin. Bûyerên ku 
bi tevayî îro tên jiyan, ji yên berê 
cûdabûna xwe heye. Ger gotin di 
cihê xwe de be, şerên ku îro çêdi- 
bin şerên çareseriyê ne. Asta ku 


de PKK'ê du car şer rawestand, 
carekê 2006'an cara din jî 
2009'an. Derveyî vêna ji 2002 
heya 2004'an PKK'ê bi tenê fîşe- 
kek jî ne teqand. Bi vî awahî ji 8 
salan 5 salên wan bê şer derbas 
bûn, 3 salên din jî şer di asta herî 
nizim de meşiya. 

Bi hêviya pêvajoya çareseriyê 
pêşde here jî, ji Nîsana 2009'an 
heya Gulana 2010'an jî demek bê 
çalakî hat derbaskirin. Lê AKP ji 
dêvla çareserkirina pirsgirêka 
Kurd, tunekirina PKK'ê ji xwe re 
kir armanc, ji ber vêna jî pêşiya 
pêvajoyê hat girtin. Ocalan ji 
bona vê binbestê (xitimînê)veke 
û rê li pêş çareseriyê xweş bike, 
sala borî xwest grûpên aştiyê bên 
şandin, PKK'ê jî ew pêk anî. Lê 
mixabin hikûmetê pêşwaziya 
berfireh a xelkê ji grûpên aştî re 
kir behane ji bona dawî li pêva- 
joyê bîne. Ocalan ev yek dît û li 
ser hev bang kir, herkes şiyar kir, 
li ser hev name ji serkomar û se- 
rokwezîr re şandin, lê ti bersiv ji 
wan negirtin. Dema wî dît ku AKP 
tenê dixwaze dem qezenc bike û 
çareserî tune, wî jî ragihand ku 
ew xwe şûnde dikişîne. Ji ber vê 
çendê şer dest pê kir. Ya rastî PKK 
dibêje bê Ocalan çareserî nabe û 
li ser vêna mikur e. Navnîşana ça- 
reseriyê Îmralî dide nîşan. KCK jî 
di daxuniya xwe ya dawiyê de 
balê dikişîne ser vê yekê. Ew di- 
bêje ger ku Erdogan banga se- 
rokê me li ber çav bigire, emê jî 


Divê Barzanî bibe qasid 

PKK'ê di l'ê Hezîranê de ra 
gihand ku ji aliyê xwe ve ra- 
westandina şer bi dawî tîne, 
wê ev daxuyanî çi pêşveçû- 
nan bi xwe re bîne? 

Wek xuyaye li pey vê biryarê 
ew ê şer bilind bibe. PKK heya 
niha di hêla paraztina rewa de 
mabû, ji vir û wê de ew ê çalaki- 
yên xwe zêde bike. Mixabin ger 
ku pêşiya vê rewşê neyê girtin, 
havîna pêşiya me ew ê gelek xwîn 
biherike. Bê guman şer tenê li Ba- 
kurê Kurdistan û Tirkiyê sinordar 
namîne, wê karîgeriya nebaş a 
şer li Başûrê Kurdistanê jî bibe. 
Pêwendiyên Kurd -Tirkan li ser 
bingeha pêwendiyên bi başûr re 
ku îro ber bi başî ve diçin, ew ê tê- 
keve tengasiyê, me bivê nevê ew 
ê şer derbasî derveyî sinor jî bibe. 
Ji ber vê jî divê pêşiya şer bê gir- 
tin. Ji bona vê çendê divê Seroka- 
tiya Başûrê Kurdistanê li hember 
vê rewşê giraniya xwe bi kar bîne. 
Ger derfet bê dayîn gelek pêdivî 
ye ku birêz Barzanî ji bona çare- 
seriyê bibe navbeynkar.Ger na ew 
ê herkes paya xwe ji ziyana vê pê- 
vajoyê bibîne. 

Pêşveçûnên çawa çaverêyî 
Tirkiyê û Kurdistanê dikin, 
wê qezenc û wendabûnên 
PKK'ê û hikûmetê çi bin? 

AKP'ê pêvajoya vebûna demo- 
kratîk guhert û kir pîlana tuneki- 


Divê serokatiya Başûrê Kurdistanê li hember vê revr giraniya xwe bi kar bîne. 

Ger derfet bê dayîn gelek pêdivî ye ku birêz Barzanî ji bona çareseriyê bibe navbeynkar. 


îro pêşveçûn gihanê, herkesî 
neçar dike ku çareseriyek demo- 
kratîk û aştiyane ji pirsa Kurd re 
bibînin, rewş vêna dixwaze. 

PKK Îmralî wek navnîşan 
nîşan dide.... 

31'ê Gulanê Abdulah Ocalan 
diyar kir ku ew xwe şûnda 
dikişîne, berê jî daxuyaniyên 
bi vî awayî çê dibûn, vê carê 
maneya vê yekê çi ye? 

Divê mirov rast bêje ku di dema 
8 sal desthilata AKP'ê de hem 
PKK hem jî serokê wê Ocalan ji 
bona şer raweste û pevçûn çê 
nebe, tiştê ji dest wan hat kirin. 
Desthilata AKP'ê li hember pirsa 
Kurd şer ne domand. Ya rastî AKP 
hê nû raserî zehmetiya pirsa 
Kurd tê. PKK û Ocalan ji bona ku 
AKP vê pirsê çareser bike bi nefe- 
sek dirêj û sîngek rehet hewil 
dan. Di 8 salên desthilata AKP'ê 


rewşê carek din di ber çav re der- 
bas bikin. 

Peyama Ocalan li herdu 
hêlan çawa tê nerîn, li gor 
nerîna we nêzîkbûnek çawa 
pêwîst e? 

Dewlet dibêje ez bi Ocalan re 
nadim û nastînim, PKK jî dibêje 
bêyî Ocalan nabe. Ocalan jî dix- 
waze ji bona çareseriyê rê li pê- 
şiya wî bê vekirin û kesekî ku 
danûstan bi wî re bike hebe. Ji ber 
vê yekê rê hatine girtin. Divê 
dewlet dev ji vê nêzîkbûna xwe 
berde, ew bi kê re şer dike, divê 
bi wî re li hevhatinê çêke. Divê bi 
Ocalan re danûstanê bike. Wektê 
zanîn demên borî jî çend caran 
pêre axivî ne. Ger dewlet bixwaze 
ji nû ve dikare pêre bide û bistîne 
û pirsgirêk jî çareser dibe. Da- 
wiya dawî evê her bibe, lê dil dix- 
waze êdî xwîn bes bê rijandin û 
dawî li vê bê. 


rina PKK'ê, bi vêna şaşitiyek 
mezin kir. Di encamê de ew bi 
xwe ber bi nemanê diçe. Divê 
AKP bizaniya ku PKK nayê tune- 
kirin û vê rastiyê qebûl bike. Lê 
bawerim AKP rastiya PKK'ê baş 
nizane. Xuyaye ku rawêjkarên 
wan jî, ger hinek ji wan Kurd jî 
bin, wan dixapînin! Tirkiye û AKP 
divê hîn bibin bi PKK'ê û Ocalan 
re bijîn. Wek dixuye nikarin ji vê 
çendê birevin. 

Hikûmeta AKP di rewşa heyî de 
dixwaze serkeftina xwe li hember 
PKK'ê ragehîne. Di nava xwe de 
AKP xwînê wenda dike. Cena- 
zeyê her leşkerekî ku ji Kurdis- 
tanê dizîvire, AKP'ê hîn zêdetir 
biçûk dike. AKP dixwaze bi şer 
pêşiya vêna bigire, lê ev bi şer ne 
mimkun e. Ger şer bidome, AKP 
wê gelekî bi paşde biçe û di hilbi- 
jartinan de winda bike. 

"Dibe ku di demek nêzîk de 


otonomiya xwe jî îlan bikin" 

Ji bona PKK'ê çare nîne, PKK û 
Ocalan wê xwe bidin qebûlkirin. 
Derveyî vêna wê Kurd mafê 
xweyê rêvebirinê bi dest bixin. Ji 
bona serokatiyek azad, nasname- 
yek azad û di çarçova stratejiya 
mafên demokratîk de ew ê xeba- 
tên xwe pêşde bibin. Dibe ku di 
demek nêzîk de otonomiya xwe jî 
îlan bikin, di vî warî de wê kam- 
panyek siyasî ya mezin bimeşe. Ji 
bona Kurd xwe bikin desthilat, 
ew ê têbikoşin. 

Hem daxuyaniyên PKK'ê 
hem jî yên dewletê diyar 
dikin ku şer naxwazin. Li 
hêla din jî em dibînin ku her 
diçe şer bilind dibe, gelo yê 
ku di vir de durist tevnagere 
kî ye? 

Ev ne meseleya duristî û ne du- 
ristiyê ye, ev mesela modela çare- 
seriyê ye. Dewleta Tirk dizane ku 
divê ew vê pirsê çareser bike, lê 
ew çareseriya li gora xwe dix- 
waze. Çareseriya dewletê û AKP'ê 
çi ye? Mafên kesan e, Kurdan wek 
netew qebûl nakin û mafên ne- 
tewî ji Kurdan re qebûl nakin. 
Heta perwerdeya bi zimanê Kurdî 
jî qebûl nakin. Ger ku ev maf 
neyên qebûlkirin, çi dimîne ew 
qebûl bikin. Herkes dikare bi 
ziman biaxive lê nenivîse, di tel- 
evizyonan de bi Kurdî stranan bi- 
bêje, li stranan guhdar bike, bi 
devkî ne bi nivîskî herkes dikare 
propaganda bike. Ev pirsgirêkê 
çareser nake. 

Rastiya gelê Kurd heye. Vî gelî 
ji dîrokê rûmetên xwe yên moralî 


bi xwe re anîne. Kultura xwe, zi- 
manê xwe, nasnameya xwe heye, 
xwesteka wî ya azadiyê heye. 
Kurd dixwazin li ser xak û welatê 
xwe xwedî biryar û îrade bin. 
Wate divê dewleta Tirk rêzê bide 
mafên demokratîk û hebûna gelê 
Kurd. 

Ev rê vebûye, me li serî jî got, bi 
pêvajoya vebûna demokratîk 
şerê çareseriyê tê kirin, her alî 
çareseriya xwe derdixe holê, ew ê 
di dawiyê de li xalekê bigehin hev. 
Wê aştî bibe milkê herkesî. 

Demên dawiyê li zanîngehan 
êrîşên nijadperestî, li girtîge- 
han fişar û operasyon zêde 
dibin. Carek din şerê Kurd- 
Tirk tê pêşxistin ? 

Ger ku çareserî nebe ew ê kare- 
sat çê bibin. Wê girseyên gel bi 
hev bikevin, wê şerên nijadperestî 
bi pêş bikeve. Eger li Tirkiyê hin 
alî hebin felaketê bixwazin jî, di 
dawiya dawî de bawer nakim 
dewlet vêna bigire ber çav. Ev yek 
wê ji bona Tirkiyê jî bibe felaket. 

Dinya berê êdî nema. Wek ce- 
nosîda Ermeniyan nikarin qetlîa- 
mek Kurdan jî çêkin, şertên vêna 
nîne. Sedemên vê yekê ji zihniye- 
tên nijadperestî çêdibin. Ya rastî 
nijadperestî ziyanê dide Tirkiyê û 
Tirkan jî. Eger Tirkiye ji vê nex- 
weşiya nijadperestiyê rizgar bibe, 
herkes wê bibîne çareserî çend 
hêsan e. Divê zihniyet bê guher- 
tin. Ji hêlek din ve mirov dibîne, 
hêdî be jî, nêzîkatiyên nijadpe- 
restî tên derbaskirin, li gora min 
divê em geşbîn bin. 

Hevpeyvîn: Medya Denîz 


Li gor Guney Aslan ger şer derket, wê pêwendiyên 
Kurd -Tirkan li ser bingeha pêwendiyên bi Başûr re 
ku îro ber bi başî ve diçin, têkevin tengasiyê û me 
bivê nevê şer wê derbasî derveyî sinor jî bibe 

Dewleta xwediyê yek ji sîstemên herî zehmet 

Partiyên siyasî yên Belçîka 
xwe dispêrin civakên zimanan 


Nurettin AKAD Brûksel 

D i l'î Tîrmehê de wê seroka- 
tiya demkî ya Yekîtiya Ewrû- 
payê derbasî Belçîka bibe. 
Lewma çavê gişt Ewrûpayê li ser 
encamên hilbijartinan bû, ji ber 
ku paytextê Yekîtiyê li wî welatî 
ye û ji aliyê din ve jî li gelek deve- 
rên welat, Vlaanderenê dengên 
alîgirên serxwebûnê ji her demê- 
zêdetir bibû. Wisa jî di hilbijarti- 
nên 13'ê Hezîran ê de partiya ku 
daxwaza serxwebûna Vlaande- 
renê dikir, partiya NVA bi pira- 
niya dengan bû partiya yekemîn 
a welêt. Li Valonyayê ku bi Fransî 
lê tê axavtin jî partiya PS bû yeke- 
mîn. Şah Albert II, Serokê Partiya 
NVA'ê, Bart De Wever, wekînfor- 
mator wezîfedar kir da ku bi ka- 
rûbarên avakirina hikûmetê ve 
rabe. Lê hîn ne diyare ka wê hikû- 
met bi kûalîsyona kîjan partiyan 
ava bibe. 

Ev welatê ku sîstema siyasî de- 
mokratîk- federasyon e û destûr 
a bingehîn a monarşî ye, bi yek ji 
sîstema herî zehmet a polîtîk a cî- 
hanê dimeşe. Belçîka ji 3 civakan; 
yên Filemanî daxivin, yên Fransî 
daxivin û yên Almanî daxivin, ji 3 
herêman; Vlaanderen (zimanê 
fermî Hollandî ye), Valonya (zi- 
manê fermî Fransî ye) û Bruksel 
(zimanê fermî Hollendî û Fransî 
ye) pêk tê. Her civak xwedî parla- 
menek herêmî ye. Ango bi goti- 
nek din civaka Fileman, Fransî û 
Alman her yek Parlamenek wan a 
herêmî heye. 

Herçend li welat Şah hebe jî, 
welat ji aliyê parlamena federal a 
mezin ve bi rêve diçe ku tê de ji 
her sê civakan jî nûner hene. 
Lewma ji vê parlamenê re di 
heman demê de Parlamena Nû- 
nertiya Civakan jî tê gotin. Li jor 
Parlamena Federal jî senato heye. 
Parlamen a Federal ji 150 kursi- 



Serokê Partiya NVA, Bart de Wever 

yan pêk tê ku tê de 88 ji Filema- 
nan re û 62 ji Valonan re, ango ji 
civaka bi Fransî daxivin re hatiye 
veqetandin. Hilbijartinên Parla- 
men a Federal ji 4 salan carekê tê 
lidarxistin û di heman demê de 
endamên senatoyê jî tên hilbijar- 
tin. Endamên Parlamena Federal 
ji lîsteyên partiyên siyasî yên 11 
herêmên hilbijartinê tên hilbijar- 
tin. Parvekirina rêjeya parlamen- 
teran li bajaran li gorî şêniyan tê 
hesap kirin. Ji eyaleta Antwerpen 
24, Lîmburg 12, Vlaanderan-Roj- 
hilat 20, Vlaanderen-Rojava 16, 
Hainaut 19, Liêge 15, Namur 6, 
Luxembourg 4 û Brabant-Wallon 
5 parlamenteran derdixin. Ji bilî 
van eyaletan herêma Bruksel- 
Halle-Vilvoorde 22 parlamente- 
ran derdixe û divê 13 jê Vaal ango 
bi zimanê Fransî be û 9 jê File- 
man be. Herwiha herêma Leuven 
jî 7 parlamenteran derdixe. 

Di Senatoyê de ji 71 endaman, 


40 ji aliyê gel ve tên hilbijartin. Ji 
van 25 ji civaka bi zimanê File- 
manî, 15 jî ji civaka bi zimanê 
Fransî ve tên hilbijartin. 21 sena- 
tor jî nûnerên ji parlamenên he- 
rêmî ne. Parlamena Herêmî ya 
Fileman 10, Parlamena Herêmî 
ya Valonya 10 û Parlamena He- 
rêmî ya Alman jî 1 kes weke sena- 
tor dikare bişîne senatoyê. Di 
dawiyê de 10 senator ji aliyê bi- 
jartiyan û erkdaran ve tên hilbi- 
jartin ku ji van jî 6 Fileman, 4 Vaal 
in. Endamên malbata Şahînşa- 
hiya Belçîkayê jî gava dibin 18 
salî, ew bi şêweyekî xwezayî 
dibin senator. 

Li Belçîka partiyên siyasî xwe 
dispêrin civakên zimanan. Ango li 
Belçîka partiyek ku xwe bispêre 
du civakên bi du zimanên cuda 
tuneye. Li Herêma bi Fransî tê 
axavtin partiyên Fransî û li he- 
rêma bi Filemanî tê axavtin jî, 
partiyên Fileman hene. 



Cezayê temaşekirina Mondialê 

39 qamçî 

Li Somaliya temaşekirina futbolê 
yek ji sûcên herî giran tê hesibandin 


• L 

Ciwanê ku di dema temaşekirinê de hatiye girtin 


L i Somalê temaşeki- 
rina Mondiala 
2010'an ku li Başûrê Af- 
rîka bi rêve diçe, qedexe 
ye û cezayê wê gelekî 
giran e. 

Grûpek ciwana ku 
navê Cemaeta Ciwanên 
Somalî li xwe dikin, dest 


bi operasyona şopan- 
dina wan kesan kirine 
ku li Mondialê temaşe 
dikin. Cemaet bi şev û 
roj davêjin ser malan û 
kesên ku li gokê temaşe 
dikin, digirin û wan 
didin bin lêdanek giran. 

Ciwanekî ku di dema 


temaşekirinê de hatiye 
girtin ji ajansa Reuters 
re got dema ku wî li 
maça di navbera Al- 
manya û Australya de 
temaşe kir, grûpek ce- 
maetê avêtin ser malê, 
ew girtim, bi tundî li wî 
xistin, porê wî jê kirin û 
piştre 39 qamçî jî lê dan 
û ew berdan. 

Ger ku cemaet bix- 
waze, piştî lêdana bi 
qamçiyan, dikare ceza- 
yekî bi qasî 50 Dolarî jî 
bide wan kesên ku di 


dema temaşekirina 
Mondialê de tên girtin. 

Êdî li Somalê kesek 
nikare bi dizî li maçên 
cîhanê temaşe bike. Te- 
maşekirina Mondialê 
niha yek ji sûcên herî 
giran tê hesibandin, ji 
ber vê yekê kesên ku te- 
maşe dikin, pir bi ne- 
hênî û bêyî ku kesek bi 
wan bihese, derî li ser 
xwe kilît dikin û fer- 
senda temaşekirinê bi 
dest xwe ve tînin. 



"Li welatên Rojava 'Islamfobî' heye" 


VV 


Dewletên Musilman îdia dikin: 


Li dijî Musilmanan 
nefrîn heye" 


Cenevre (Rûdaw) - Dewletên 
Musliman diyar kirin ku li we- 
latên rojava li dijî Muslimanan 
nefrîn heye û divê Neteweyên 
Yekgirtî li dijî wê yekê tedbîrên 
bihêz bigre. 

Di civîna Konseya Mafên Mi- 
rovan a Neteweyên Yekgirtî de, 
delegeyên welatên wek Pakis- 
tan û Misirê anîn ziman ku li 
welatên rojava li dijî Musilma- 
nan nijadperestî û cudakarî 
heye. Di civîna Konseya Mafên 
Mirovan de formek bi navê cu- 
datiya nijad, neyartiya biyanî, 
bêmusamahatî, derkirin û tec- 
rûbe hat lidarxistin. Di vê civînê 
de, Misrê anî ziman ku gelên 


Ereb û Musilman bi rûyekî nû 
ya nijadperestiyê re rû bi rû 
mane. Herwiha diyar kir ku di 
nava welatên rojava de "îsla- 
mofobî" heye, wana wek tero- 
rîst hesab dikin û wan li 
derveyî têkiliyan dihêlin. 

Piştî axaftina Misrê, Pakistan 
jî li ser vê mijarê nerînên xwe 
anîn zimên û got "Divê Netewe- 
yên Yekgirtî li dijî wan nijadpe- 
restiyan di nava hewldanan de 
be. Rêxistina Kongreya îslamê 
jî divê ji bo azadiya olê wek de- 
dektifek bixebite." Pakistan di 
dewama axaftina xwe de li ser 
rêzdariya ol û çandên cûrbicûrî 
bi tundî rawestiya. 


Çîn li Pakistanê santrala 
nuklearî ava dike 

Ev hewldanên Pakistan rastî guman û 
nerazîbûnên cidî yên Amerîkayê hatin 




Peyivdarê Wezîrê Karê Derve yê Çînê Qin Gang 


Ç în û Pakistan ji bo avakirina 
santrala nuklear li hev hatin. 
Li gor daxuyaniyên rayedarên 
Pakistanî, armanca avakirina 
santralên nuklearî pêkanîna 
karên aştiyane ye. Ev hewldanên 
Pakistan yên ji bo avakirina sant- 
rala nuklearî Amerîka aciz kir. 

Peyivdarê Wezîrê Karê Derve 
yê Çînê Qin Gang, li ser peymana 
navbera Pakîsktan û Çînê ji bo 
çapameniyê wisa daxuyanî da; 
"Têkiliyên navbera Çîn û Pakis- 
tanê ji bo avakirina santrala nuk- 
learî ya sivîl, li gor stûbariya 


navnetewî hatiye amade kirin. 
Armanca vê projeyê aştiyane ye 
û di bin çavdêriya saziya enerjiya 
atomê ya navnetewî de ye." 

Peyivdarê Wezîrê Karê Derve 
yê DYA, P. J. Crowley, anî ziman 
ku di derheqê wê peymanê de 
wan ji Çînê hê zêde agahî xwes- 
tine. Crowley di axaftina xwe de 
wisa got ku Çîn endamê grûpa 
tedarikerên nuklearî ye û divê 
di derheqê peymana santral a 
nuklearî de hê zêde agahî bide 
wan û wan qanî bike ku ev xebat 
girêdayî karên sivîl in. 

Mîyanê Tirkîya û Îsraîlî abeno K eyepelê Dêrsimlnfo 

Xizmetê Kirmanckî de 




Bome SantKÎ Dosrayî fCoMKavaeeyf Kir>e 


Dîyarbekir (Rûdaw) - Goreyê 
xebera ke rojnameyê Arutz Sheva 
yê Îsraîlî de weşanîyaya, wayîrê 
fîrmaya viraştişê beyraqan 
Marom F. G. P. Avi Marom vano, 
badê êrîşê gemîyanê ardimê 
Xaze, hem Îsraîl hem Tirkîya de 
seba beyraqan teleb zaf zêdîyayo. 
Wayîrê fîrmaya viraştişê beyra- 
qan Avi Marom vano, şarê Îsraîlî 
seba ke beyraqa tirkan biveşnê 
sîparîş kenê la seba ke ma na ker- 
dene exlaqî nêvînenê, coka ma no 
teleb apey açarna. 

Goreyê xebera televîzyonanê 
Îsraîlî ra Canal-lOî, rêzila marke- 
tanê tewr ercanan Rami Levy ke 
Îsraîl de fealîyet kena, badê reka- 
sîyonanê ke vera hedîseyê kon- 
voyê ardimî yê Xaze virazîyay, êdî 
malê tirkan nêroşena. 

Berpirsîyarê şîrketê Rami Levy 
vanê, malê tirkan zaf ercan o la 
prensîbê ma nîyo ke ma malê we- 
latêk ke dişmenîya Îsraîlî keno bi- 
roşin. Berpirsîyarê şîrketî îdîa 
kenê ke boykot bi nîyetêkê popu- 
lîzmîye nîyo û vanê, şarê Îsraîlî 
şêno çend agorotî (qurişê Îsraîlî) 
zêde bido û paştgirîya boykotî bi- 
kero. 

Rami Levy ra dima, rêzila mar- 
ketanê tewr ercanan ya diyine 
Mega zî eşkera kerd ke Tirkîya ra 
îtxalatê ardan û meqarna dayo 
vindarnayene. Mega, bi markaya 
xo Tirkîya de ardan û meqarna 
dana viraştene. 

Rêzila super marketanê tewr 
girdan yê Îsraîlî ra Supersol zî fi- 
kirîno ke na babete de beşdarê 
Rami Levy û Mega bibo. Şîrketî 


Pîlê kehenî nêweşîyan virazenê 


www.rudaw.net 

Bi 3 ziwanan şima agahdar keno 
Xeberî û analîzê taybet û tezeyî 

Bitikne! 


sektorê çek û techîzatanê şerî de 
yê; peymanê erînayîş yan zî mo- 
dernîzasyonê çekanê şerî yê gira- 
nan, xo mîyan de parekerdişê 
malumatanê îstîxbaratî, per- 
werde yan zî tetbîqatê leşkerî yê 
muşterekî yê. 

Labelê qismêk analîzîstê polî- 
tîka zî vanê, esas mîyanê Tirkîya 
û Îsraîlî ra vêşêr mîyanê hukmatê 
AKP û Îsraîlî abeno. Îsraîl û lobîyê 
yahudîyan ke nêzdîyê se serran o 
kemalîstan reyde îttîfaq kenê, 
nika do ancîna piştgirîye bidê ke- 
malîstan û nîjadperesatanê tir- 
kan, mesela, do weçînayîşanê ma 
ra ver de piştgirîya CHP û MHP 
bikerê, înan bîyarê îqtîdar û huk- 
matê AKP bêtesîr bikerê. Têkilîyê 
Îsraîl û Tirkîya ke xeripîyayê, do 
newe ra hîna pêt organîze bibê. 


P isporê tenduristîye vanê Tir- 
kîya de yew serre de 2.5-3 
mîlyon tonî madeyo tehlukeyin 
yê eştişî virazîyêno la ancax qasê 
100 hezar ton yeno berteref ker- 
dene. Bi mîlyonan ton madeyo 
eşte rijnîyenê zibilxaneyan yan 
zî erzîyenê mîyanê daristanan. 
Nê madeyê tehlukeyinî kewenê 
mîyanê herre û awe. No zî beno 
sedemê tewir bi tewir proble- 
manê tenduristîye. Mesela, pîlê 
kehenî benê sedemê nêweşîyanê 
pişike, qanserê prostatî, bêgonî- 
yîye, texrîbbîyena posteyî, tex- 
rîbbîyena betaneyê serê velgan û 
nêweşîya qanserî. Qismêk nêwe- 
şîyê ke bi merg netîce benê naye 
ra virazîyenê. 

Hewna pisporê ekolojî û ten- 
duristîye danê zanayene ke ma- 
deyê zerarkerî yê sey cîva, erjîj, 
çînko û kadmînyumî ke mîyanê 
pîlan de estê, herre qirêj kenê û 
bi no qayde zerar dîyeno sihetê 
candaran. Mîyanê nê madeyan ra 
o tewr tehlukeyin zî madeyê cîva 
yo. Cîvaya ke mîyanê pîlanê ke- 
henan de ya têkelê herre bena, 
uca ra dekewena mîyanê awe. 


Mîyanê Tirkîya lî îsraîlî abeno 


qerar dayo, senî ke malê tirkan yê 
ke destê înan de stokkerdeyê bi- 
qedîyê, herinda malê ke Tirkîya 
ra yenê welatêkê bînî ra îtxal bi- 
kero. 

Heto bîn ra, radyoyê artêşa îs- 
raîlî weşana xo ya roja 
14.06.2010 de da zanayene ke 
demeyê serdegirewtişê fîloyê ar- 
dimî ke şîyêne Xaze de Tirkîya 
balyozê xo yê Îsraîlî Oguz Çelikkol 
ke apey girewtbi, do êdî balyo- 
zêko newe nêşawo bi Îsraîl. 

Rojnameyê Jaruselam Postî zî 
da zanayene ke Tirkîya sewîyeya 
temsîlkarîya xo ya Tel Avîvî nizm 
kerda û babeta têkilîyanê Îsraîl- 
Tirkîya de "do hemeyê opsîyonan 
masa de bigîro." 

Nê opsîyonê ke Tirkîya vana ez 
masa de gêna ra zafê înan wareyê 


Pîlê kehenî qanser virazenê 


Însanî yan rasterast na awe şi- 
menê yan zî heywanî na awe şi- 
menê û bi werdişê mehsulê sey 
şit û goştî ke heywanan ra hasil 
benê, sihetê merdiman xeripêno. 
Heto bîn ra pîlê kehenî ke ke- 
wenê mîyanê herre, herre bi xo 
zî xeripnenê, puç kenê. 

Pisporê tenduristîye derheqê 
çareyê berterefkerdişê tehlu- 


keyê pîlanê kehenan de vanê, 
ganî pîlî zî sey naylon û plastîkî 
apey arêbidîyê û newe ra vira- 
zîyê. No wezîfe zî kewno milê be- 
ledîyeyan. Labelê seba ke 
beledîyeyî wezîfeyê xo bikerê, 
ganî şar derheqê na babete de 
zanaye bo û hesasîyetê xo bi- 
nawno. 


Keyepelê Dêrsimlnfo 


Dîyarbekir (Rûdaw) - 

pelê Dêrsimlnfo tora Înternetî 
ser o adresa http://dersi- 
minfo.com/ de xizmetê kir- 
manckî (zazakî, kirdkî, dimilkî) 
de yo. 

Keyepel de zafane xeberê 
magazînel û aktuelî yê ware- 
yanê sey sîyaset, ekonomî, 
huner, kultur, tenduristî, tekno- 
lojî û sporî de weşanîyenê. Zi- 
wanê keyepelî goreyê qeraranê 
Grûba Xebate ya Vateyî redakte 
beno la hîna vêşî fekê Dêrsimî 
ser o yo. 

Redaksîyonê keyepelî nê der- 
heqî de wina vano: "Ma îdare- 
kerê keyepelî zafane bi fekê 
Dêrsimî nusenîme la ma waze- 
nîme ke dêrsimijî kî giran-giran 
ziwano standardîzekerde bi- 
musê, ameyoxê ziwanê xo bi- 
vînê û xo hazir bikerê. Ma 
meylê Grûba Xebate ya Vateyî 
ke 1996 ra bi nat kirmanckî ser 
o gureyena û kombîyayîşan de 
qaydeyanê gramerî û rastnuş- 
tişê çekuyan tesbît kena, sey 
bingeyê nuştişî gênîme. Ser o 
vindenîme ke şar ziwanê xo 
newe ra nas bikero, çekuyanê 
newe û cîya-cîyayan bimuso. Xo 
vîr ra mekerîme ke kirmanckî 
tena Dêrsim de nêna qisey ker- 
dene. Eke her kes vano qey fekê 
dewa xo kirmanckîya rast a, ma 
apey manenîme û ziwanê xo xo 
dima veradanîme. Nê rîyî ra ma 
xeberanê xo zafane basît vira- 
zenîme û cêr ra hertim tayê çe- 
kuyan bi tirkî îzeh kenîme, 
ceribnenîme ke bi metodanê 
audîo-vîsuelî (hesnayîşkî-dîya- 
yîşkî) tehmê 'kirmanckîya ne- 
wîye' tenêna weş bikerîme, no 
ziwan geş bikerîme. Eke merdi- 
mêk vajo, 'Ez ziwanê şima ra 
fehm nêkena', gerek xo ra bi- 
perso, çayê fehm nêkeno." 


Nuşteyê redaksîyonê keye- 
pelî de wina dewam beno: " 
Eke merdim qayîtê zafê keye- 
pelanê bînan ê dêrsimijan bi- 
kero, do bivîneno çîyo ke ê 
temsîl kenê, bêser û bêbin ê. Ne 
ziwanê înan standardîze yo ne 
kî polîtîkaya înan eşkera ya. (... 
) Nuştoxê zanayeyî tay ê. Wen- 
doxî tay ê. Aye ra armanc û he- 
defê ma reqabet ney, hertim 
zêdenayîşê îmkan û kalîteyê 
keyepelanê kirmanckî yo. Çiqas 
ke nameyê nê keyepelî Dêrsi- 
mlnfo yo, ma tena Dêrsimî ser 
o nêvindenîme, ma verê xo da- 
nîme pêroyê welatê xo. Hem 
Kurdîstan ra û hem kî dinya ra 
xeberan pêşkêş kenîme..." 

Derheqê amancê keyepelî de 
zî wina vajîyeno: "Dêrsimlnfo 
yew hewcedarîye, gamêda la- 
zime bîye. Seke zanîno, kir- 
manckîya ma verê tehlukeyê 
vîndîbîyayîşî der o. Şarê ma zi- 
wanê xo ra keweno dûrî. Raver 
ra ma xo ra pesa, înternet û 
teber ra xeylê medyayê kir- 
manckî, keyepelî, kovare ûsn. 
estê, gelo çayê miletê ma hewce 
nêvîneno ke ziwanê dayîka xo 
de biwano, binuso, qisey bikero 
la herinda naye de zeleqîyayo 
ra ziwanêde bînî, zafane kî 
tirkî? Cewabê nê persî yew 
nîyo, asan kî nîyo. Yew rastîya 
nê cewabî kî a ya ke şarê ma zi- 
wanê xo ra hende, fikirîyayîşê 
ma yê verênî ra zêde kewto 
dûrî, qiseykerdiş de zehmetîye 
anceno, wendiş û nuştiş ra 
bêzar beno. Hetanî ke deste- 
bera ma ra bêro ma nuşteyanê 
atraktîvanê balkêşan bi hawa- 
yêde rehet pêşkêş bikerîme ke 
şarê ma -ma pîya- reyna bêro 
xo ser û dest pira no, qîymetê 
ziwanê xo her roje xo rê bivîno." 


t) Dêrsim 

AKP di navbera 
vebûnû 
binbestiyê de 


Mistefa Şefîq 



B; 


t ûyerên van dawi- 
yan ên Tirkiyê bi 
hemû aliyên xweyî si- 
yasî û leşkerî ve didin 
xuyan ku hem vebûna 
demokratîk di tevayî 
Tirkiyê de hem vebûna bi navê vebûna 
bi rûyê Kurdan de, gihan bin bestê. 
Şerên meha Hezîranê di navbera Gerîlla 
û leşkerên Tirk de çêbûne rewşa şerekî 
ciddî didin nîşan. Bi taybet şerê li devera 
Şemdînan ku bi dehan mirov bûn qur- 
banî, bilindbûna rewşa şer diyar dike. Di 
qada siyasî de jî gavên dewleta Tirk 
amadekariyeke berfireh a şer didin 
nîşan. Kesê ku li Samsonê êrişî Ahmet 
Tirk kiribû beraat bû, leşker û generalên 
ku bi navê darbeçî dabûn dadgehê ser- 
best hatin berdan, Serdozgerê Erzin- 
canê ku li ser dadgeha Ergenekonê 
dabûn dadgehê jî derketin, grûpa aştî ku 
bi agehdariya hikûmetê û bi biryara 
PKK'ê zivirî bûn Tirkiyê, hatin girtin û 
dadgeha wan dimeşe. Daxuyaniyên 
PKK'ê jî ên rayedarên dewleta Tirk jî ge- 
lekî dijwar in. 

Bi kurtasî her tişt zivirîn serî. Gavên 
ku Hikûmeta Tirk bi navê vebûna Kurd 
û aştiya navxweyî anîbûn rojevê îro bê 
raman dimînin, ji ber ku ev gav nebûn 
rêya bi dawî anîna şer û xwîn riştinê. Li 
Tirkiyê jî gavên demokratîk û serhildana 
li hember artêş û leşkeran xuyaye ew jî 
cihê xwe dide li hevhatinek navbera 
AKP û leşkeran. Di dageha darbeçiyan 
de ev rewş eşkere diyar dibe. Ger ku li 
hember vê rewşa navxweyî rewşa têki- 
liyên derveyî Tirkiyê bi taybetî têkiliyên 
Tirkiyê bi Îsraîl, Amerîka û bi Yekêtiya 
Ewrûpa re bidin berçavan di vî alî de jî 
rewşek nêgatîv li be çave. Li hember 
rewşa îranê helwestên Tirkiyê û cîhanê 
ne li hevin dibe ev rewş astengên zêde- 
tir li pêşiya Tirkiyê û bi taybet AKP a 
xwedî nerînek Îslamî derxîne. Ev rewş 
bi giştî, hem qada derve hem jî di qada 
navxweyî de Tirkiyê ber bi bin besteke 
siyasî- leşkerî giran dibe. Di qada navx- 
weyî de yan Kurd û demokrasî yan jî leş- 
ker û Kemalîzim, ji duyan yek divê 
biryar bide, di qada navnetwî de jî bi 
heman reng yan Hemas û îran yan jî 
ABD û Îsrîl herdu bi hev re na meşin. 

Li hember vê rewşê daxuyaniyên Ser- 
komar, Serokwezîr û rayedarên leşkeri- 
yên Tirk diyar dikin ku ew dixwazin 
hemû tometa vê rewşê bixin stûyê Kur- 
dan. Serkomarê Tirkiyê eşkere dibêje ku 
teror bi fermana hin hêzên derve êrişî 
Tirkiyê dike, PKK bûye dardestê hind 
hêzên derve, ji ber vê çendê jî çi dibe 
bila bibe emê terorê tune bikin. Ti cuda- 
bûna vê gotinê di gel gotinên Kenan 
Evren Serkomarê dema Conta 1980'ê 
nîne. Ger mirov bi wîjdan tev bigere 
pirsgirêka Tirkiyê hizir û ramana raye- 
darên Tirk e, ev hizir hertim berê civaka 
Tirkiyê dide şer û xwîn riştinê, tevayî 
daxuyaniyên van rojan ên rayedarên 
Tirk civakê ji bona şer gur dikin, xuyaye 
ev lojîk 30 saln ti encam nedan wê ji vir 
şûnda jî nede, ev hizir wê barê Tirkiyê 
girantir bike û hêj ber bi binbestên gi- 
rantir bibe. 


Kurd û Stêrka Gelawêjê 


K urd fêr bûne yekalî aşiq bibin! Çend sed- 
salan eşqa Ereban, bi sedema olê, Kurd 
helandine û kirine koleyên zelîl û heta niha 
jî wan dihelîne! Piştî dema ku Naziyan dest- 
hilat bi dest xistin û şerê duyem qewiman- 
din, nîvê me bûne alîgirên Naziyan û li dijî 
Ingilîzan rawestiyan, nîvê me yê din bûn alî- 
girên Ingilîzan. Dema îdeolojiya çepgiriyê gi- 
hişt Kurdistanê û berbelav bû, em bi qeflan 
ketin dû eşqa Sovyêtê bê ku haya wê ji me 
hebe jî. Bo xatirê wê, me hev dikuşt. Dema 
Sovyêt jî hilweşiya, rojava xwe bigre em 
hatin! Wek dînan em bûn aşiqên wê. Globalî- 
zim û modernîzim...htd! 

Tevahiya van eşqan jî yekalî bûn, wek eşqa 
kel ya ji bo stêrka gelawêjê: Dibêjin hilatina 
stêrka gelawêjê di payîzê de, nîşana cotbûn 
û avisbûna pezkovî ye. Berî hilatina vê stêrkê, 
nêrî li ser ber û kevirên bilind radiwestin û ji 
bona dîtina gelawêjê berê xwe didin asîman. 
Ewqasî li asîmanan dinerin ku, hinek ji wan 
kor dibin û piştî wêya ji bilindiya ber û kevi- 
rên wan çiyayan hildidêrin. 

Niha jî, ku destê me ji hemû pinçikek evîn- 
dariyê ber bûye, li vir û wir çavê evînê li îs- 
railê dadgirin. Felsefeyek sade me berbi 
evîna îsrailê ve dibe. Stêrkek hiltê û nîşana 
dema hevkariya Kurd û Cihûyan e. Qaşo dî- 
rokek dûr û dirêj a dostaniyê di navbera Kurd 
û Cihûyan de heye. Lê tenê bêhêvîtî Kurdan 
berbi wê dostaniyê ve dajo, herwiha devjê- 
berdana ji evîna Ereb, Nazî, Sovyêt û Rojava 
ye. Wek herdem, Kurdan di evîndariyê de 
îflas kiriye û hawara xwe digihîne îsrailê! 

îsrail li ber çavên me li Tirkiyê Kurdistanê 
topbaran dike. Ev çi reng evîndarî ye! Cihû 
dizanin çi dikin û eşqa kê qebûl dikin û heta 
kîjan cihî qebûl dikin. Cihû, ti kesî ji derveyî 
xwe qebûl nakin. Li gor agahiyên min, Cihû, 

kesekî li ser dînekî din be, dapîra wî Cihû 
bûbe; wek Cihû dipejirînin. Lê ger bapîrê wî 
Cihû be, wî naxwazin. Cihû, sed dîlên Filistînî 
ji bo xatirê termê leşkerekî xwe azad dikin da 
ji Ereban re bêjin: Miriyekî me, sed zindiyên 
we tîne! Cihû, karekî nakin ku dijî pêkhateya 
wan be, ger hezar caran aliyê wanî mirovî bi- 
keve jêr pirsiyarê! Çi pêdiviya Cihûyan bi 
Kurdan heye?! 

Dibe kesên ku bi germî aşiqên Sovyêtê 
bûn, bi asanî bikevin dû eşqek din, îsrail jî di 
nav de, ji ber ku heta niha nekarîne bibin 
aşiqê netew û welatê xwe! Bê evîndarî jî, 
mirov najî! Kesê ku evîndarê welat û nete- 
weya xwe be, cihê evînek din di dil û hinavên 
wî de namîne! Niha Cihû ew kes in ku Kurd 
dibin aşiqê wan, lê beramberî çi! Hîç. Lojîka 
evînê nîne, û ger hebe jî: Dijminê dijminê 
min, dostê min e! 

Ger Cihû hisabê dapîrên xelkê bikin, çawa 
hisabê wêya nakin ku Kurd ji mêj ve piştgi- 
riya Mehmûd Derwêş û Nayif Hewtime 
dikin?! Ew Cihûyên ku dostên Kurdan bûna, 
heman Cihû ne ku niha ji paşketiyên îsrailê 
ne, û bi werzvanî û teşîristinê ve mijûl in! Li 
îsrailê dû corên Cihûyan hene: Yekem Cihû- 
yên Ewrûpayî ne û dûyem Cihûyên rojhilat 


in, di nav wan de Cihûyên Rûsya jî. Yên 
yekem, dînamoyên siyaset û rêvebirina dew- 
letê ne û yên duyem tenê jimare ne û herdem 
wek paşketî li wan tê mêzandin. Ger em dos- 
tên wan bin, em dostê jimare û paşketiyan in 
ne yên desthilatdaran! 

Baş e ger dostên me pir bin, lewra dijmi- 
nên me ne kêm in. Lê xeletiyek kuşinde ye bi 
sedema dostaniya Kurdî - Îsrailî, Kurd îsrai- 
liyan dost hesêb bikin. îsrail ne dostê kesî ye 
û hemû kesî dike qurbanê zarokên xwe. 

Ger berjewendiya îsrailê wiha bixwaze, 
Kurd ji holê bên rakirin, ti Cihûyek bi hawara 
Kurdan ve nayê. Navbera Tirkiyê û îsrailê 
corek bûye, efserên Îsrailî rahênanê ji bo ef- 
serên Tirk bikin da ku tîra wan di kuştina Kur- 
dan de tûjtir bibe. Me himberî vê reftara 
îsrailê çi kir? Di xwepêşandanek aştiyane de 
li pêşiya balyozxaneya îsrailê li Elmanya, Kur- 
dek kuştin. Çi bandora me hebû heta hisabê ji 
bo wêya bikin ku Kurd dikarin tiştekî bikin?! 
Berî ku em evîndarê îsrailê bin, divê evînda- 
rên niştîman û neteweya xwe bin. 

îsrail hemû ji bo xatirê Cihûyekî kar dike û 
her Cihûyek jî bo xatirê hemû îsrailê kar dike, 
loma di hemû waran de jî serdest in. Em be- 
revajî wan in: Her yek ji me, ji bo evînek di- 
yarkirî li dijî yê din di şer de ye! 

Di behskirina îsrailê de, bereyek navxwe 
ya din tê vekirin. Tu çiqasî bi tundî bibe aşiqê 
Cihûyan, dostên Ereban bi heman awayî li 
dijî te derdikevin. Celalî û melayekî din...Bi- 
kuje û bê kuştin heta evîndariyek din hêjayî 
evîna me dibe. Ger kes nebê hêjayî evînda- 
riya me, ji bo xatirê başûrê Sûdan û Erîteriya 
dimirin. 

Kekê nêrî! Çavên xwe veke, nêzîk e gelawêj 
hiltê! Li Gelawêjê temaşe bike, heta ava çavên 
te tê!! 


Li Enqereyê hilbijartina pêşwext tê axaftin 


Firat Baran 

E nqere di demsala payîzê de li aliyekî xwe 
ji referandûma pakêta makeqanûnê re 
amade dike û li aliyê din jî li ser hilbijartineke 
pêşwext diaxive. Tê gotin ku ger Dadgeha Ma- 
keqanûnê referandûmê betal bike, wê hikûmet 
biryara hilbijartina pêşwext bide. 

Dadgeha Makeqanûnê dest bi vekolînên ser- 
lêdana Partiya Komarê ya Gel (CHP) a bo be- 
talkirina guhertina pakêta makeqanûnê kir. 
Dadgeh wê di 5'ê Tîrmehê de biryara xwe aş- 
kera bike. Li pêşiya dadgehê sê rê hene; yan 
wê serlêdanê red bike, yan wê xala 2'emîn a 
derbarê guhertina Lijneya Bilind a Dadger û 
Dozgeran (HYSK) ku CHP jî nerazîbûn nîşan 
dida betal bike û yan jî bi hinceta ku “pakêt bi 
yek pêşniyarî hatiye" wê referandûmê betal 
bike. Dema mirov li senaryoyên ku di kulîsên 
siyaseta Enqereyê de têne axaftin dinêre, ger 
referandûm bê betalkirin, wê hikûmet biryara 
hilbijartina pêşwext bide. Ji ber ku Parlamen- 
toya Tirkiyeyê her sal di l'ê Tîrmehê de dikeve 
betlaneyê. Lê koma AKP'ê biryar girt ku parla- 
mento heta 5'ê Tîrmehê vekirî bimîne û heta 
15'ê Tîrmehê jî xebatên xwe bidomîne. Hêjayî 
gotinê ye ku dadgeh biryara xwe ya derbarê 
referandûmê de di 5'ê Tîrmehê de aşkera dike. 
Ev yek jî îhtîmala hilbijartina pêşwext zêdetir 
dike. Her wiha hikûmet ji bo ewlehî û perwer- 
dehiya neteweyî plan dike ku 100 hezar xebat- 
karan bigre kar, ji bo ku xizan bikaribin ji 
xizmetên tenduristiyê bê pere îstifade bikin 
dema kartên kesk 2 salan dirêj dike û ji bo ku 
meaşek jî weke promosyon ji teqewîvanan re 


bê dayîn, bi bankayan re dest bi hevdîtinê kir. 
Ev gavên populîst li Enqereyê weke razeme- 
niya ji bo hilbijartina pêşwext tên şîrovekirin. 

Li gorî şertên normal divê Tirkiye di Tîr- 
meha sala pêşiya me de bikeve hilbijartinê. Lê 
hikûmetê berê aşkera kiribû ku wê hilbijartinê 
di meha Gulanê de bikin. Hilbijartin di meha 
Gulanê de jî bê kirin û 5-6 meh zûtir jî bê kirin, 
Tirkiye êdî hêdî hêdî dikeve pêvajoya hilbijar- 
tinê. Wisa dixuye ku parastina aktîf a PKK'ê û 
pevçûnên ku diqewimin, cenazeyên leşkeran, 
êrîşên li ser siyaseta Kurd a legal û girtina en- 
damên "komên aştiyê", hawirdoreke psîkolojîk 
ava kiriye, wê vê psîkolojiyê û pirsgirêka Kurd 
bike xala herî sereke ya hilbijartinê. CHP û bi 
taybetî jî MHP wê hikûmetê weke berpirsyara 
pevçûnan nîşan bide û wê propagandaya xwe 
li ser vê xalê bike. Yanî wê bibêje ev pevçûn ji 
ber polîtîkayên "rêlibervekirin" û tawîzdayîna 
li hemberî PKK'ê diqewimin. BDP jî wê di pro- 
pagandaya xwe de bêje polîtîkaya rêliberveki- 
rinê ya hikûmetê xapandin e û wê pratîkên vê 
yekê ji raya giştî re vebêje. 

Hikûmeta AKP'ê jî wê bala raya giştî bikişîne 
ser polîtîkaya derve û wê di pirsgirêka Kurd de 
bê ser xeteke neteweperest û dest bi parastinê 
bike. Hikûmet wê dîsa xalên weke "yek dewlet, 
yek milet, yek al" li ser hev rêz bike. Ger Dad- 
geha Makeqanûnê referandûmê betal bike, hi- 
kûmet wê careke din rista mexdûriyetê bilîze 
û bi gotina wê wê li hemberî îtifaqa 
Daraz+CHP+MHP+BDP ji gel piştgirî bixwaze! 
Baş e ku di payîzê de hilbijartinek çêbe, wê 
tabloyeke çawa derkeve pêş? 

Hemû ankêt nîşan didin ku AKP wê di hilbi- 


jartina ewil de dîsa bibe partiya yekemîn. 
Mimkûn e ku AKP 276 parlamenteran bişîne 
parlamentoyê û ev hejmar têrî avakirina hikû- 
metê dike. Lê pêkan e ku rayê xwe ji 47'an ku 
di hilbijartina berê de girtibû daxe bin sedî 40'î 
û hejmara parlamenterên wê dakeve bin 330'î. 
Li Tirkiyeyê ji bo di makeqanûnê de guhertin 
bê kirin, divê herî kêm 330 parlamenter deng 
bidin. 

Ger CHP bikaribe vê îmaja niha ku bi Kemal 
Kiliçdaroglu çêkir, di hilbijartinan de jî çêbike, 
tê texmînkirin ku nêzî sedî 30 ray werbigre. Ger 
Kiliçdaroglu di nava CHP'ê de guhertineke cidî 
pêk neyne, polîtîka û projeyên alternatîf neafi- 
rîne -heta niha ti îşaretên vê yekê naxuyin- dibe 
ku ev bayê Kiliçdaroglu bi awayeke erênî ban- 
dor li sindoqan neke. 

Partiya neteweperest a Tirk MHP ku di hil- 
bijartina berê de sedî 14 ray wergirtibû, tê tex- 
mînkirin ku wê di vê hilbijartinê de di navbera 
sedî 12-15 ray werbigre. Lê gurbûna pevçûnan 
û hatina cezanezeyên leşkeran herî zêde wê bi 
kêrî MHP'ê bê. 

Ji ber benda ji sedî 10 wisa dixuye ku BDP 
wê dîsa bi namzetên serbixwe bikeve hilbijar- 
tinê. Ger xebat û plansaziyeke baş bike, BDP 
dikare 26-27 parlamenteran bibe parlamen- 
toyê û kom ava bike. Tabloyeke bi vî rengî wê 
rola BDP'ê girîngtir bike. Çimkî ji bo ku make- 
qanûn bê guhertin pêdivî bi 330 rayan heye û 
di rewşeke wiha de pêdiviya AKP'ê wê zêdetir 
bi alîkariya BDP'ê hebe. Ji ber vê yekê mirov 
dikare bêje ku BDP wê di gelek mijaran de 
bibe mifteya sereke. 

Virikî? Metirse cîgerim, rehet e. Here 
10 zebesên bi dendik bixwe. 


Doktor beg, ez virikî 
bume yaw, çi bikim? 


Wê ew dendik wek 
kelpîçan rê ii ber virika 
sQula te bigrin... 


Kurvuik û horiuonên Byşokê 


Silav xaltîka Fatê 

Navê min Ayşe xanim e, lê he- 
valên min ji min re dibêjin Ey- 
şokê. Derdê min pir giran e, ji te 
pê ve bawerî bi kesî nakim û ba- 
werim tenê tu kari derdê min 
derman bikî. 

Ez bûme 40 salî, lê hê jî neze- 
wicî me. Kurmik û hormonên 
min wek trimbêlên kolanên Hew- 
lêrê dikin tîtetît ûli hev diqelibin, 
doza mêrekî li min dikin û dibê- 
jimÊdî bes e, bizewice! Lê xwedê- 
nehiştê bavê min min nade mêr 
û dibêje:"Dev ji mêr û xiyaran 
berde, dinya bûye şorbe û di vê 


heyamê de mêrekî bi namûs 
peyde nabe" û nahêle ez têr loti- 
kên zewacê bixwim. 
îcar ka bêje xaltîka Fatê: 

Ez biwezicimyan nezewicim? 
Eyşoka Kezebşewitî 
Zaxo 


Bersiva xaltîka Fatê 

Keçê Eyşoka Kezebşewitî, 
keça minê, bawerim derdê te ji 
derdê serokwezîrê Tirkiyê Ka- 
simpaşalî Receb jî xerabtir e. Er- 
dogan jî dixwaze bi Filistînîyan 
re bizewice, lê dike û nake Is- 
raîlî nahêlin miradê wî bibe û 
kurmê xwe bişkîne. Rebenê Er- 
dogan keştîyên xwazgînîyê jî di- 
şîne Gazzeyê, xelat û qelenek 
giran jî dide, lê Israîlî dîsa jî na- 
hêlin miradê Filistînî û Erdogan 
bi hev bibe û bi dilekî şad bize- 
wicin. 

îcar keça minê, ya Eyşoka 


agirpêketî, mesela kurmik û 
hormonan meseleyek pir giran 
û kûr û dûr e. Ez dibêjim xebera 
bavê te ye. Di vê heyamê de dî- 
tina mêrekî baş û bi namûs zeh- 
met e. Meselen li min binere û 
bifikire, ji ber ku min xiyarek bi 
namûs nedît heta niha ez ne ze- 
wicî me û di mala bavê xwe de 
wek sêvek xerabe perixî me. 
Erê kurmik û hormonên min jî 
wek ên te doza lotik û motikan 
li min dikirin, lê min bi mûçinkê 
ew kurmik yeko yeko ji nav şeqê 
xwe kişandin û ji wan xelas 
bûm. Niha ne mêr tên bîra min 
û ne jî di xewnên xwe de xiyaran 
dibînim. 

Werhasilî kelam, bi ya xaltîka 
xwe bike û tu jî dest bavêje mû- 
çinkê. Hema her ku kurmik û 
hormonên te serî hildan, bi mû- 
çinkê yeko yeko wan ji nav şeqê 
xwe bikşîne û wek sofîkên îranê 
wan îdam bike. 


Xaçepirs 


Roman heye, tune? 

G elo romana Kurdî heye, tune, 
heye, tune. Wele mirov dihe- 
yire, çimkî romannivîs in dibêjin 
heye û hin in dibêjin na bi kîrê 
mêşê tune. Bi min mirov dikare 
tenê bi şêweyekî bersivê bide. 
Mirov dikare evê pêderxistinê 
bikar bîne"ooo ooo, yek dido, 
bawer sisê, çeqla fisê, mamê dîno, 
kevrê şîno, qesra elî, çarde derî, 
yek jê teter, yek jê meter, min pê 
derxist elah û ekber. Eger peyva 
dawî li ser heye rawestiya naxwe 


roman heye, lê ku li ser tune ra- 
westiya naxwe tune. 

Ew pirsgirêk dikare bi şêwe- 
l çareser bibe. Bila hawara 
xwe bibin nivîskarekî biyanî, 
jixwe ne xem e ku Tirk be, Ereb 
an Faris be, eger xelata Nobel di 
romanê de pêre be, hîn baştire. 
Bila ew binirxîne, bila ew bi her 
sê navên xwedê, yan bi tawûsê 
melek sûnd bixwe û rastiyê bi- 
bêje. Helbet ew çi bêje wê ji bo 
hinan cihê baweriyê be. Mane 
berî ana mijarek wisa derketibû 
ser avê. 

Mirov dikare bi şêweyekî din jî 
evê pirsgirêkê çareser bike. 
Mirov dikare romanivîsekî mîna 
Orhan Pamuk razî bike ku Kurd e 
û ji pişta Kurda ye, êdî kes nikare 
bêje romana Kurdî tune. 

Eger nivîskarekî ji dewleta kûr 
an nîjadperestekî Ereb an Faris 
bigota romana Kurdî tune, meyê 
bigota naxwe romana Kurdî heye. 


Lê romannivîsên Kurd vê hel- 
westê bidin, mirov diheyire çi 
bêje, wek mirov bawer nake ku 
wan wisa gotibe. 

Xwezî kamîrayek dijîtal di gora 
rehmetî Mihemed Uzun de heba, 
mirov wê bidîta bê çilo bûye qir- 
çeqirça hestiyên wî. Bê şik ana 
kufekufa wî ye, bang dike nake 
kes dengê wî nake, wî û Ereb 
Şemo guhên hevdu qulqulandine. 
De hûn her du dikarin bîr û boçû- 
nên xwe tenê di xewnên zindiyan 
de bînin zimên, wekî din mafê we 
û tiştekî din tune. 

Mijara romana Kurdî heye yan 
tune çîroka şûjinê tîne bîra mirov, 
heye..tune... Mirîşk ji hêkê ye yan 
hêk ji mirîşkê ye?. 

Eger mirov li şûna biskilêt û 
qantiran li serê xwe siwar bibe, 
mirov dikare helbesta kilasîk a 
Kurd jî tune bike, ne tenê 122 ro- 
manan. Lê ku mijar asta romanê 
ba wê her kesî sûd jê bidîta. 


Çeperast 

Bi kesî ve ne girêdayî, azadî - Notayek. 2- Cephe, tifaq - Wêje, 
xweşgotina raman û hissên mirov. 3 - Malbatên mezin (berepaş) - 
Bajarekî Rojhilatê Kurdistanê - Kûçik, seg. 4 - Serê xwe pê êşand, pê 
daket (berepaş). 5 - Tevlihevî, linavhevketin (berepaş) - Du tîpên 
"ejder”. 6 - Xerat, pîşesazê dar û textan (berepaş) - Xak, erd - Hey- 
wanek jehrîn. 7 - Hal, pergal - Maddeyek kîmyewî. 8 - Bi Tirkî "kun- 
dir” - Meha 9'an. 9 - Bi Ingilîzî "sifir- 0” (berepaş) - Fêkîyek tamdar. 
10 - Vexwarinek girîng (berepaş) - Xaniyên bilind - Namûs, heya. 

Serejêr 

Rêber, serok, pêşewa - Hitim, kesê ku nabîne. 2- Pêşçav, cephe - 
Jinbav, dayika duyem. 3 - Nvekî zilaman (berepaş) - Şax, par. 4 - 
ywanek, goştê wî heram tê qebûlkirin. 5 - Pronavê duyem - Na- 
vekî keçan (berepaş). 6 - Peyker, pîşesazîyên mezin û hêja (berepaş) 

- Vexwarinek sereke. 7 - Merezî, nexweşî -Pêhisîn, agahdarbûn. 8 

- Têk çû, herifî (berepaş) - Sol û pêlava ker û hespan (berepaş). 9 - 
îbadeta misilmanan - Dehşika hesp û mehînan. 10 - Wek, weke, 
eynen. 11 - Nîjad - Tirs, xof- Seg, kûçik. 12 - Çerçî, bazirganên ku 
bi keran li gundan digerin - Paq, çîm, navbera kabok û qarçikê. 


Welahparêziya Monikayan! 


Evdile Koçer 


E z lê dinêrim, maşilehhh ji 
Xwedayê mezin re, ku welat- 
parêziya ku em hemû nas dikin li 
ba hin Kurdên me bûye wekî mi- 
rîşka lûçikandî û serê we xweş be 
tiştek pê ve nemaye. Li ba van 
Kurdan mirov dikare behsa pa- 
rastina her tiştî bike, lê dema dor 
tê ser parastina "welat" weke ku 
me gunehek kiribe mad û mirûzê 
xwe tirş û tehl dikin. 

Dema têgeha "welatparêzîyê" 
dixin devê xwe, xwîna mirov ya 
Kurdî dikele, tu dibêjî qey wê niha 
dest bi têkoşîneke nû bikin bo 
welatê xwe, lê mirov fêm dike ku 
têkoşîna wan ya nû tenê ji bo MO- 
NÎKAyeke nû ye. Yanî ez serê xwe 
û we nehêşînim ezbenî: Welatpa- 
rêziya hin ji van Kurdan tenê bûye 
MONÎKA-PARÊZÎ. Monîka li ba 
hin kumsor û giregirên siyasî 
bûye navekî nû yê welatparêziyê. 
De vêca were keziya xwe kur 
neke û nebe "welatparêz". 

Min bixwe jî heta ku ji peyva 
"Monîka" fêm kir, îmana min der- 
ket heyran. Min digot belkî mo- 
nîka şîfreyek an jî kodek be ji bo 
parastina welat. Ma min koçerê 
reben çi dizanibû ku ji wan erebe- 


yên mezin yê "Toyota Land Crui- 
ser" re dibêjin Monîka. Keçê por- 
nekurê, ma berê di koçertiyê de 
ew erebe hebûn heta ku min pê 
dernedixist. 

Lê min niha kod û şîfreyên van 
Kurdên me deşîfre kir: Berê di 
eniyên şer de parastina welatekî 
dikirin, lê niha parastina monîka- 
yekê bûye kul û xemên wan yên 
herî mezin. Bi van monikayan ve 
mirov wan li ku bibîne (li Hewlêr, 
li Duhok an jî li Amedê ferq 
nake!), mirov hez dike zend û 
bendê xwe vemale û ji nû ve bibe 
welatparêz. Ji ber ku li welatê ku 
"monîka" lê zêde bibin, haşa ji hi- 
zûra we, lê wê 'çîk' a wî welatî 
derkeve ezbenî... 

Mahsûm Kirmizigu 
ji bo kişandina 
fîlma Helbeçe 
xwe amade dike 


Şekîla 

Rûdaw - Hunermenda 
Faris, Şekîla hewl dide li 
Kurdistanê konsertekê saz 
bike û ger kesek hebe awaz 
û gotinên straneke Kurdî 
bide wê, ew amade ye bi- 
bêje. 

Hunermenda Faris, Şe- 
kîla ku albuma xwe ya dawî 
bi navê “Mijdey Azadî” di 
6'ê meha borî de belav kir, 
ji Rûdawê re ragihand ku 
ew hewl dide bê Kurdis- 
tanê û konsertekê saz bike. 

Şekîla niha bi tomarki- 


rina straneke Ermenî ve 
mijûle û dibêje: "Ger ha- 
time Kurdistanê dixwazim 
kesek awaz û gotinên stra- 
neke Kurdî bide min da bo 
berhema xwe ya nû amade 
bikim." 

Şekîla sala 1961'an li 
Tehranê jidayik bûye û niha 
li Amerîka dijî. 17 Albumên 
wê hene û berî sê salan 
straneke Kurdî bi navê 
"Kiras Kûderî” ya huner- 
mendê koçkirî, Elî Merdan, 
dubare gotiye. 


FÎFA ji dayik bû 


Deh deqiqeyan piştî dest- 
pêkirina yariyên şampi- 
yona navnetewî ya futbolê 
li Başûrê Afrîqa, li taxeke 
hejar ê bajarê Soweto, za- 
rokeke çêbû û navê wê 
kirin FÎFA. 

Dayikê Fîfayê, Aniela 
Nachinga, got ”Ez bawerim 
wê keça min şanaziyê bi 
navê xwe bibe, ji ber ku 
navê wê bîranîna yekemîn 


Dilbixwîn Dara Bonn 


Hewlêr (Rûdaw) - 

hunermenda stranbêj, 

Rûdawê re diyar kir ku 
stranên albuma xwe ya 
navê "Li min bifikire/bîr le min bi- 
kewe", li Lubnanê kilîp kiriye û di 
dahatûyeke nêzîk de wê belav bike. 

Herwiha Çopî niha gotûbêjan li 
gel şîrketekê dike ji bo sazkirina 
konserekê li bajarê Qamişlo, di 
heman demê de ew xwe bo xebata 
li ser albuma xwe ya nû ku ji 12 
stranan pêk tê, amade dike. 

Çopî Fetah dixwaze albuma xwe 
di sala 2011'an de belav bike, lê wê 
hê ti nav ji albuma xwe re diyar ne- 
kirine. 


şampiyona navnetewî ye 
ku li li parzemîna reş û bi 
taybetî li Başûrê Afrîqayê 
hatiye sazkirin.” 

Helbet peyva FÎFA kur- 
tiya navê Yekîtiya Navne- 
tewî ya futbolê ye. 


din. Sê ji wan fîlmên 


K esekî gelekî nêzîkî hunermendê 
Kurd Mahsûm Kirmizigul di 
hevdîtineke taybetî de got, ku ew ji 
bo kişandina fîlmeke sînemayê li ser 
komkujiya Helebçe xwe amade dike. 
Jêdera ku xwest em navê wî veşartî 
bihêlin, got, Kirmizîgul niha ji bo fî- 
nansekirina fîlma ku ew gelek hêvi- 
yan jê dike, amadekariyan dike. 

Kirmizigul ku di van demên da- 
wiyê de xwe hinekî dûrî stranan xis- 
tiye û berê xwe daye derhênerî û 
aktoriya sînemayê, bi çend fîlmên ci- 
vakî bala her kesî kişande ser xwe. 
Jêdera ku ji aliyê malbatî ve gelekî 
nêzîkî Kirmizîgul e, diyar kir ku hu- 
nermendê Kurd amade ye ji bo fî- 
nansekirina fîlmê serî li Wezareta 


Rewşenbîrî ya Kurdistanê jî bide. 

Kirmizigul heta niha di bi dehan 
rêzefîlman de lîstiye û 5 
fîlmên sînemayê ki- 
şandine, fîlmên wî ge- 
lekî hatine eciban- 


Hêzên ewlekatiya Pa- 
kistanê zilamekî ku te- 
menê wî di pêncî saliyê 
de ye, girtin. Zilamê ku 
şûrek û tivengek di gel de 
hebûn, xuyakir ku ew li 
pey Serokê Rêxistiya Te- 
roristî ya El-Qaide, 
Osame Bin Ladin, digere 
û dixwaze wî bikuje. 
Navê wî zilamê ku dix- 
west teqlîda Rambo 
bike, Gary Faulkner 
e, ew xelkê eya- 
leta Amerîkayê, 
Kalifornia ye. 
Dema ew li ser sînorê Pa- 


kistan-Efganistan hat gir- 
tin, tevî şûr û tifngê, her- 
wiha pitûka pîroz û hin 
aletên dîtina şevê jî di gel 
wî hebûn. 

Gary Faulkner ji hêzên 
ewlekatiya Pakistanê re 
eşkere kir ku ew di mis- 
yoneke tekkesî de ye ji bo 
kuştina Bin Ladin, her- 
wiha diyar kir ku ew ji 
sala 2001'an ve li pey Bin 
Ladin digere û çendîn 
carên din jî hatiye vê de- 
verê ji bo lêgerina Serokê 
El-Qaide. 


naskirî "Meleka Spî", "Min roj dît" 
"Li New Yorkê 5 Minare" ne. Bi 
wan fîlman Kirmizigul ji her 
kesî re îsbat kir ku ne tenê di 
warê muzîkê de, her wiha ew 
di warê sînemayê de jî dikare 
bi serkeve. 

Jiyana wî bi xwe trajediya 
ye. Diya wî di 18 saliya xwe 
de tevî 3 zarokan jinebî di- 
mîne. Mahsum ji mêrê wê yê 
duyemîn e û tekane ye. 

Dema ku ew bi Mahsum 
ducan dimîne, ew û merê 
xwe dev ji hev berdidin, ew 
hîn ducan e, tevî zarokên xwe 
diçe li Amedê bi cih dibe. 
Mahsûm Kirmizîgul ku navê 
wî yê rastîn Abdullah Bazencîr e û ji 
Kurdên Zaza ye, di sala 1969 de li 
Bingolê ji dayîk dibe, mehsûm û 
bêkes mezin dibe. Ew di sala 1981'ê 
de gava yekemîn ber bi muzîkê 
ve davêje, lê di nava 5 salan de 
dibe yek ji navdartirin huner- 
mend li Bakurê Kurdistanê û 
Tirkiyê. 


Mahsûm Kirmizigul 

Mahsûm Kirmizigul hunermen- 
dekî ji Kurdbûna xwe natirse û hemû 
mijarên ku ew hildibijêre li ser ci- 
vaka Kurd û trajediya Kurdan in. Kir- 
mizigul yek ji wan hunermendan e 
ku albumên wî zêde hatine firotin, ji 
albuma wî ya bi navê "Ez Neketime" 
1.800.000 hate firotin. Ew di mala 
xwe de bi zazakî diaxifin. 


Rambo hat girtin 

Niyan bi “Saqî” tê 


Rûdaw - Piştî veqetiya- 
neke dirêj, stranbêj Niyan 
Ebdulla bi strana "Saqî” 
derdikeve. Niyan Ebdulla 
niha çend karên hunerî 
amade dike ku yek ji wan 
strana bi navê Saqî, ew 
yeke ji 8 stranên albuma 
wê ya nû. 

Niyan Ebdulla bo Rû- 
dawê got: "Me ev stran bi 


zaraveya Soranî û bi şê- 
weyê duet li gel stranbêjê ji 
devera Behdînan "Mêhvan” 
li studyoya Deng û Reng a 
bajarê Duhokê tomar ki- 
riye." Niyan ê diyarkir jî ku 
wênekişandin û klîpkirin li 
Hewlêrê hatiye encam 
dayîn û wê bi xwe xercî lê 
kirine. 


Şekîla tê Kurdi stanê 


Amade me stranên 
Kurdî bibêjim 













